KOMUNIKAZZJONI TAL-KUMMISSJONI LILL-PARLAMENT EWROPEW U LILL-KUNSILL L-ipprogrammar ta’ riżorsi umani u finanzjarji għall-aġenziji deċentralizzati 2014-2020 /* COM/2013/0519 final */





WERREJ 1........... Introduzzjoni 3 2........... It-twettiq tal-ħidmiet tal-aġenziji bir-riżorsi disponibbli 5 2.1........ QFP 2014-2020 restrizzjonijiet fuq l-evoluzzjoni tar-riżorsi tal-aġenziji 5 2.2........ Kombinazzjoni tat-tnaqqis tal-persunal mal-ħolqien ta' grupp ta' ridistribuzzjoni 6 2.3........ Valutazzjoni tal-bżonnijiet tal-aġenziji individwali kontra d-disponibbiltajiet fil- grupp ta' ridistribuzzjoni 6 2.4........ Distinzjoni bejn il-ħidmiet u r-riżorsi tal-Aġenziji u tal-Kummissjoni 7 2.5........ Finanzjament tal-iskejjel Ewropej 7 3........... Programmazzjoni tar-riżorsi umani u finanzjarji tal-aġenziji 2014-2020. 8 3.1........ Klassifikazzjoni tal-aġenziji: impatt fuq ir-riżorsi tal-aġenziji 8 3.2........ Kontribuzzjonijiet għall-grupp ta' ridistribuzzjoni: aġenziji li għaddejja b’ritmu normali u l-parti tar-ritmu normali ta' aġenziji b’kompiti ġodda. 8 3.3........ Benefiċjarji tal-grupp ta' ridistribuzzjoni: il-parti tal-fażi tal-bidu u kompiti ġodda minn aġenziji b’kompiti ġodda. 8 4........... Ir-riżultati ewlenin tal-eżerċizzju. 9 4.1........ Il-livelli tal-persunal: Tnaqqis tal-persunal ta’ 5 % matul ħames snin miksuba. 9 4.2........ Il-grupp ta' ridistribuzzjoni 10 4.3........ Kontribut mill-baġit tal-UE: pakketti indikattivi kompatibbli mal-limiti tal-QFP. 10 5........... Riżultati dettaljati tal-eżerċizzju. 13 5.1........ Aġenziji fil-"fażi tal-bidu" 13 5.2........ Aġenziji b’"kompiti ġodda" 15 5.3........ Proposti tal-Kummissjoni għall-ħolqien ta’ korpi ġodda fil-futur 19 6........... Il-passi li jmiss. 19 KOMUNIKAZZJONI TAL-KUMMISSJONI LILL-PARLAMENT EWROPEW U LILL-KUNSILL L-ipprogrammar ta’ riżorsi umani u finanzjarji għall-aġenziji deċentralizzati 2014-2020 1. Introduzzjoni L-aġenziji deċentralizzati huma element inerenti fil-funzjonament tal-Unjoni. Huma jikkontribwixxu għall-implimentazzjoni ta’ diversi politiki tal-Unjoni, jappoġġaw il-proċess tat-teħid tad-deċiżjonijiet billi jiġbru flimkien l-għarfien espert u jżidu wkoll il-viżibbiltà tal-Unjoni madwar l-Istati Membri tal-UE. Matul perjodu ta’ 35 sena, inħolqu 32 aġenzija deċentralizzata biex iwettqu firxa wiesgħa ta’ ħidmiet. L-għadd kumplessiv ta’ persunal u sussidju tal-UE lill-aġenziji żdied konsiderevolment matul iż-żmien, bħala riżultat tal-ħolqien ta’ aġenziji ġodda u l-estensjoni tal-kompiti ta’ dawk eżistenti. L-aġenziji ġew stabbiliti fuq bażi ta’ każ b’każ, u l-proċess ma kienx akkumpanjat b’viżjoni strateġika ġenerali tar-rwol u l-post tagħhom fl-Unjoni. Wara r-riflessjoni mnedija mill-Komunikazzjoni tal-Kummissjoni L-Aġenziji Ewropej: it-triq ’il quddiem[1], saru diskussjonijiet interistituzzjonali bir-reqqa bejn il-Parlament Ewropew, il-Kunsill u l-Kummissjoni. Dik ir-riflessjoni rriżultat fl-approvazzjoni f'Lulju 2012 ta’ Approċċ Komuni dwar l-aġenziji ddeċentralizzati, notevolment bil-għan li jiġu indirizzati sensiela ta’ kwistjonijiet ta’ governanza madwar l-għadd dejjem jikber ta’ aġenziji, fi żmien meta qed jiġu organizzati aħjar l-attivitajiet u meta huwa mistenni rendiment imtejjeb sabiex ikun hemm kisbiet fl-effiċjenza. L-Approċċ Komuni ġie tradott fi Pjan ta' Direzzjoni apposta, li fuqu l-Kummissjoni regolarment tinforma lill-Parlament Ewropew u lill-Kunsill. Biex tkun kompluta din l-istrateġija komprensiva lejn aġenziji deċentralizzati, din il-Komunikazzjoni qed tistabbilixxi programmazzjoni tal-livell tal-persunal u ta’ sussidju ta’ kull aġenzija deċentralizzata taħt il-qafas finanzjarju pluriennali ġdid (QFP) 2014-2020. Dan l-ipprogrammar għandu jkun kompatibbli mal-limiti tan-nefqa tal-QFP kif ukoll ma’ tnaqqis ta’ 5 % tal-persunal matul ħames snin applikabbli għall-istituzzjonijiet, il-korpi u l-aġenziji kollha inklużi fl-abbozz ta’ Ftehim Interistituzzjonali dwar id-dixxiplina baġitarja, il-kooperazzjoni fi kwistjonijiet baġitarji u dwar ġestjoni finanzjarja soda[2], li fuqhom il-Parlament Ewropew, il-Kunsill u l-Kummissjoni laħqu ftehim. Fuq din il-bażi, il-Kummissjoni beħsiebha tasal għal ftehim komuni mal-Parlament Ewropew u l-Kunsill dwar il-bżonnijiet tar-riżorsi għal perjodu medju ta’ żmien tal-aġenziji deċentralizzati. L-interess komuni li jinżamm kontroll xieraq fuq l-evoluzzjoni tan-nefqa amministrattiva u l-livelli tal-persunal tal-istituzzjonijiet u l-korpi kollha tal-UE jidhru fil-grafiċi hawn taħt. Huma juru żieda kostanti fil-kontribuzzjoni totali tal-UE u tal-għadd globali ta’ karigi fissi f’aġenziji deċentralizzati sa mis-sena 2000, li parzjalment jirriżultaw mill-fatt li l-għadd ta’ aġenziji kiber minn 12 fis-sena 2000 għal 32 issa. Il-kontribuzzjoni totali tal-UE li tkopri l-infiq tal-aġenziji deċentralizzati żdiedet bi tmien darbiet, minn EUR 95 miljun fis-sena 2000 għal EUR 775 miljun fil-baġit tal-2013. Bl-istess mod, l-għadd totali ta’ karigi fil-pjanijiet ta’ stabbiliment tal-aġenziji deċentralizzati żdied b’erba’ darbiet minn 1 486 fis-sena 2000 għal 6 050 fl-2013[3]. Din il-Komunikazzjoni tfassal il-qafas għall-evoluzzjoni kemm tan-nefqa kif ukoll tar-riżorsi umani tal-aġenziji deċentralizzati skont l-QFP, filwaqt li jiġu indirizzati wkoll il-ħtiġijiet ta’ aġenziji maħluqa reċentement u dawk li jirriżultaw fuq kompiti ġodda mogħtija lill-aġenziji mill-awtorità leġiżlattiva. 2. It-twettiq tal-ħidmiet tal-aġenziji bir-riżorsi disponibbli 2.1. QFP 2014-2020 restrizzjonijiet fuq l-evoluzzjoni tar-riżorsi tal-aġenziji L-evoluzzjoni tal-persunal u l-approprjazzjonijiet tal-aġenziji deċentralizzati matul is-snin 2014-2020 hija ggwidata minn żewġ limitazzjonijiet globali: fuq naħa waħda, il-pakkett indikattiv għal nefqa tal-aġenziji b'intestatura inkorporata fil-QFP ġdid 2014-2020; min-naħa l-oħra, l-għan ta’ tnaqqis fil-livell ta’ persunal fl-aġenziji b’5 % matul ħames snin. Bħalma huwa l-każ għall-persunal l-ieħor tal-UE, dan se jkun akkumpanjat minn żieda fis-sigħat tax-xogħol għall-persunal mingħajr żieda korrispondenti fis-salarju. Sabiex jiġi żgurat li l-ħtiġijiet huma indirizzati f’dawn il-limiti, il-Kummissjoni rraggruppat l-aġenziji fi tliet kategoriji skont il-grad ta’ maturità u l-evoluzzjoni mistennija tal-kompiti ta’ kull aġenzija sal-2020: – agenziji "b'ritmu normali" huma aġenziji stabbiliti tajjeb b'kompiti stabbli; – aġenziji "b'kompiti ġodda" għandhom parzjalment "ritmu normali" li għal dan ma jridu jibdlu xejn mis-snin preċedenti, imma li għandhom ukoll kompiti addizzjonali jew modifikati kif previst b’mod espliċitu b'emenda fir-Regolament tat-twaqqif tagħhom, jew fil-każ ta' kompiti addizzjonali, ħidmiet diġà previsti fir-Regolament inizjali huma previsti li jidħlu fis-seħħ f’data aktar tard; kif ukoll – l-aġenziji "fil-fażi tal-bidu", li nħolqu reċentement u li għadhom ma laħqux status stabbli. Din il-klassifikazzjoni tal-aġenziji tippermetti l-insegwiment ta' strateġija differenzjata, billi l-aġenziji huma f’punti ta’ tluq differenti u jiffaċċaw ħtiġijiet differenti. Sakemm l-aġenziji ma jiddeċidux li jnaqqsu mill-bidu 5 % tal-persunal, tnaqqis ta’ 1 % fis-sena se jiġi applikat matul perjodu ta’ ħames snin għall-aġenziji deċentralizzati kollha meħuda flimkien. Ir-rata ta' 1 % ġiet inkluża fl-Abbozz tal-Baġit għall-2014[4]. Il-kalkolu ta’ tnaqqis ta' 5 % huwa bbażat fuq il-livell ta’ karigi fl-2013 (inkluż l-abbozz ta’ baġit emendatorju Nru 4/2013), ħlief għal dawk l-aġenziji li kienu diġà naqqsu l-persunal tagħhom fl-2013 meta mqabbel mal-2012. It-tnaqqis tal-karigi b’5 % jkun ifisser tnaqqis tan-numru totali ta’ postijiet ta' 303 postijiet. Madankollu, meta wieħed iqis li xi aġenziji[5] diġà naqqsu l-pjan ta’ stabbiliment b’27 kariga fl-2013, it-tnaqqis nett huwa tnaqqis ta’ 276 kariga mis-6 050 postijiet awtorizzati fl-2013. Dan iwassal għal-livell totali ta’ postijiet ta' 5 774, mingħajr ma jiġu inklużi 30 kariga ttrasferiti mill-Kummissjoni fil-qafas tad-delega tal-kompiti lill-Aġenzija Ewropea GNSS (GSA) (ara t-Taqsima 2.4 hawn taħt). 2.2. Kombinazzjoni tat-tnaqqis tal-persunal mal-ħolqien ta' grupp ta' ridistribuzzjoni Biex tasal għal tnaqqis totali ta’ 5 % fin-numru ta’ impjiegi fl-istabbiliment tal-aġenziji fuq ħames snin, filwaqt li jiġu ssodisfati l-ħtiġijiet għal aktar riżorsi umani f’ċerti aġenziji, il-Kummissjoni tipproponi li toħloq "grupp ta' ridistribuzzjoni" bl-applikazzjoni ta’ 1 % imposta annwali fuq il-karigi tal-aġenziji kollha[6]. Il-karigi li jirriżultaw mill-imposta se jkunu allokati lill-aġenziji fil-"fażi tal-bidu" u dawk b'"kompiti ġodda" li għalihom żieda fin-numru ta’ karigi fil-pjan ta’ stabbiliment hija meħtieġa. Huwa importanti li wieħed jinnota li l-grupp ta' ridistribuzzjoni maħluq mill-imposta se jkun magħmul minn karigi li għandhom isiru disponibbli u ma jimplikaw ebda trasferiment ta’ persuni bejn l-aġenziji. Din il-miżura mhix maħsuba li tfixkel il-funzjonament tal-aġenziji, iżda għall-kuntrarju, biex jinġiebu aktar razzjonalizzazzjoni u tinħoloq ċerta flessibbiltà fl-allokazzjoni ta’ karigi, filwaqt li jiġu rispettati l-limiti baġitarji globali. 2.3. Valutazzjoni tal-bżonnijiet tal-aġenziji individwali kontra d-disponibbiltajiet fil-grupp ta' ridistribuzzjoni Il-Kummissjoni wettqet valutazzjoni bir-reqqa tal-ħtiġijiet tal-persunal mistennija tagħha tal-aġenziji matul il-perjodu 2014-2020, fosthom billi ħarset lejn il-possibilitajiet għas-sinerġiji u r-razzjonalizzazzjoni. Dan ippermetta lill-Kummissjoni biex tidentifika l-ħtiġijiet tal-persunal tagħha għal aġenziji individwali li jistgħu jiġu milħuqa matul is-seba’ snin li ġejjin b’mod kompatibbli mar-restrizzjonijiet stabbiliti fil-QFP (“ħtiġijiet rikonoxxuti”, li jammontaw għal 346 post addizzjonali matul il-perjodu 2014-2020). Il-Kummissjoni tipproponi li talloka postijiet disponibbli kull sena mill-grupp ta' ridistribuzzjoni skont il-bżonnijiet rikonoxxuti ta’ aġenziji individwali. B’hekk, il-kompiti l-ġodda huma allinjati kemm jista’ jkun ma’ riżorsi korrispondenti. Għal kull aġenzija l-valutazzjoni tal-ħtiġijiet tirrifletti kompiti ġodda u l-estensjoni ta’ dawk eżistenti li jirriżultaw minn atti legali approvati mill-awtorità leġiżlattiva, minn proposti diġà adottati mill-Kummissjoni, u minn proposti mħabbra mill-Kummissjoni u li attwalment jinsabu fil-fażi ta’ tħejjija. Kompiti addizzjonali assenjati lill-aġenziji mill-Parlament Ewropew u l-Kunsill matul il-proċess leġiżlattiv kienu wkoll ikkunsidrati fil-valutazzjoni. Fil-qasam tal-operat tal-aġenziji, in-natura ta’ kwalunkwe kompitu ġdid, u l-livell ta’ għarfien espert meħtieġ għall-implimentazzjoni tagħhom huma kollha elementi li ġew ikkunsidrati fil-valutazzjoni. Barra minn hekk, l-evalwazzjoni kopriet il-kapaċità tal-aġenziji li jassorbu obbligi ġodda fl-istabbiliment organizzattiv attwali, li tqis il-potenzjal għal titjib fl-effiċjenza u s-sinerġiji fl-allokazzjoni tax-xogħol eżistenti. Sa fejn ikun possibbli u minħabba d-disponibbiltà ta’ karigi li għandhom jiġu riallokati kull sena, l-allokazzjoni tal-persunal matul il-perjodu ta’ seba’ snin issegwi l-pjan ta’ implimentazzjoni tal-attivitajiet kif previst fl-att/proposta legali rilevanti, waqt li timmira lejn introduzzjoni gradwali ta' postijiet addizzjonali. L-allokazzjonijiet proposti kkunsidraw ukoll il-kompiti tal-aġenziji regolatorji ġodda li r-riżultati tagħhom huma prerekwiżit għall-implimentazzjoni tal-politiki u tal-programmi tal-Unjoni. Il-valutazzjoni ta’ ħtiġijiet tal-persunal tal-aġenziji individwali jiġġustifikaw tisħiħ tal-livell tal-persunal ta’ numru sostanzjali ta’ aġenziji fl-ewwel snin tal-perjodu 2014-2020, għall-kuntrarju ta’ introduzzjoni gradwali tal-postijiet addizzjonali matul il-perjodu kollu. Madankollu, il-Kummissjoni tipproponi li jinżammu kundizzjonijiet stabbli tal-1 % tal-imposta annwali għall-organizzazzjoni mill-ġdid matul il-perjodu 2014-2018, sabiex jippermettu aġenziji li huma kontributuri netti fil-grupp biżżejjed żmien biex jadattaw għan-nuqqas ta’ karigi u biex jippermettu aġenziji oħra jintroduċu gradwalment karigi addizzjonali. Bħala konsegwenza, il-Kummissjoni tipproponi li taġġusta l-allokazzjoni ta’ postijiet addizzjonali għal dawk disponibbli fil-grupp ta' ridistribuzzjoni, billi tagħti prijorità lil dawk l-aġenziji bi ħtiġijiet l-aktar urġenti għal postijiet addizzjonali. Tali approċċ gradwali jippermetti li jiġu sodisfatti l-bżonnijiet rikonoxxuti għal postijiet ġodda sal-2018[7]. 2.4. Distinzjoni bejn il-ħidmiet u r-riżorsi tal-Aġenziji u tal-Kummissjoni Il-ħidmiet tal-aġenziji deċentralizzati tipikament jirriflettu r-raggruppar ta' attivitajiet u riżorsi minn korpi nazzjonali għal korpi awtonomi fil-livell tal-UE biex iwieġbu aħjar għall-isfidi b’dimensjoni ċara tal-UE. Tali raggruppar jiġi deċiż mill-Parlament u mill-Kunsill fl-atti leġiżlattivi rilevanti. Bħala kwistjoni ta’ prinċipju, il-Kummissjoni ma tiddelegax karigi ta’ implimentazzjoni lil aġenziji deċentralizzati, notevolment minħabba kwistjonijiet ta’ governanza kumplessi li dawn jinvolvu, b’mod partikolari rigward ir-rwol tal-Bord ta’ Tmexxija, is-separazzjoni tal-kompiti u l-kontroll tagħhom permezz tal-proċedura ta’ kwittanza tal-Kummissjoni. Għal dik ir-raġuni, kwalunkwe delegazzjoni tal-kompiti trid tkun debitament ġustifikata mill-karatteristiċi tal-kompiti u l-għarfien espert speċifiku tad-delega filwaqt li tiġi żgurata l-ġestjoni finanzjarja tajba u l-kosteffiċjenza. Kull trasferiment tal-kompiti mill-Kummissjoni lil aġenzija permezz ta’ ftehim ta' delega għandu jkun akkumpanjat minn tnaqqis ta’ persunal fis-servizzi tal-Kummissjoni biex ipatti għal żieda fil-persunal fl-aġenzija, filwaqt li għandu jkun hemm sinerġiji u żieda fl-effiċjenza. Każ speċifiku ta’ delega ta’ dmirijiet jikkonċerna l-kompiti proposti biex jiġu assenjati lill-Aġenzija Ewropea tal-GNSS (GSA) fil-fażi tal-esplojtazzjoni tal-programmi Galileo u EGNOS, kif stipulat f’aktar dettall fit-Taqsima 5.2 hawn taħt. Il-Kummissjoni hija tal-fehma li l-aġenzija qiegħda fl-aħjar pożizzjoni sabiex twettaq dawn il-kompiti ta’ implimentazzjoni u pproponiet li l-aġenzija tieħu f’idejha ħidmiet relatati matul il-perjodu 2014-2020. Għal dan il-għan, il-Kummissjoni ser tnaqqas il-pjan ta’ stabbiliment tagħha bi 30 kariga (apparti mira ta’ tnaqqis ta’ 5 % tal-persunal għall-Kummissjoni) sabiex tiġi kkumpensata ż-żieda fil-pjan tat-twaqqif tal-GSA. Billi huma kkumpensati bi tnaqqis mal-Kummissjoni, dawn il-karigi huma lil hinn postijiet addizzjonali riċevuti mill-grupp ta' ridistribuzzjoni deskritti fit-Taqsima 2.2 hawn fuq. 2.5. Finanzjament tal-iskejjel Ewropej Fil-bidu tal-perjodu tal-QFP ġdid, il-Kummissjoni tipproponi li jiġu riveduti l-mekkaniżmi għall-iffinanzjar tal-hekk imsejħa Skejjel Ewropej tat-"Tip II"[8], billi jiġu ċċarġjati l-baġits tal-aġenziji għall-kostijiet tat-tagħlim tat-tfal tal-persunal tal-aġenziji fl-iskejjel ta' "Tip II", sabiex l-aġenziji kollha jiġu ttrattati b'mod konsistenti. Fil-preżent l-allokazzjonijiet tal-iskejjel għat-tfal tal-persunal tal-aġenziji jinżammu fuq il-baġit tal-aġenzija meta ma jkunx hemm skola tat-Tip II fil-viċinanza. Madankollu, in-nefqa tiġi imposta taħt l-Intestatura 5 (Amministrazzjoni) meta tinħoloq Skola tat-Tip II. Il-Kummissjoni tipproponi t-tpaċija tan-nefqa addizzjonali tal-baġits tal-aġenziji li tirriżulta mill-finanzjament rivedut tal-iskejjel tat-"Tip II" (stmat li hu xi EUR 28,4 miljun fil-perjodu 2014-2020) billi jiżdied il-kontribut tal-UE għall-10 aġenziji kkonċernati skont il-bżonn[9]. 3. Programmazzjoni tar-riżorsi umani u finanzjarji tal-aġenziji 2014-2020 3.1. Klassifikazzjoni tal-aġenziji: impatt fuq ir-riżorsi tal-aġenziji B’mod ġenerali, kif deskritt hawn fuq, il-livell propost tal-kontribuzzjoni tal-UE, u l-għadd ta’ persunal li jkollhom aġenziji individwali matul il-perjodu jirrifletti l-istadju ta’ żvilupp tagħhom. Il-klassifikazzjoni ta’ aġenziji bħala "b'ritmu normali", "kompiti ġodda" u "fażi tal-bidu" tipprovdi qafas għall-valutazzjoni tal-bżonnijiet tal-aġenzija fuq bażi individwali: normalment, dawk l-aġenziji li jkunu nħolqu reċentement jew li jkunu reċentement ingħataw kompiti ġodda jinħtieġu approprjazzjonijiet addizzjonali u persunal addizzjonali biex iwettqu l-kompiti marbuta mal-mandati l-ġodda tagħhom, jew mandati li jkunu għadhom kif ġew estiżi, filwaqt li aġenziji li jkunu għaddejjin b’ritmu tajjeb ikollhom baġits u livelli ta' persunal stabbli. Il-konsegwenzi tal-klassifikazzjoni ta’ aġenziji individwali fuq ir-riżorsi umani u finanzjarji matul il-perjodu 2014-2020 huma stabbiliti f’aktar dettall hawn taħt. 3.2. Kontribuzzjonijiet għall-grupp ta' ridistribuzzjoni: aġenziji li għaddejja b’ritmu normali u l-parti tar-ritmu normali ta' aġenziji b’kompiti ġodda Bħala regola ġenerali, il-Kummissjoni tipproponi l-evoluzzjoni segwenti ta' riżorsi umani u finanzjarji ta’ aġenziji li għaddejja b’ritmu normali: – Karigi tal-pjan ta’ stabbiliment it-tnaqqis ta’ 5 % tal-persunal matul ħames snin ikun ikkombinat b’imposta annwali ta' 1 % għall-grupp ta' ridistribuzzjoni matul is-snin 2014-2018, kif stabbilit hawn fuq; – Persunal ieħor: in-numru tal-persunal għall-persunal estern (espress f’unitajiet ekwivalenti għal full-time — EFT) huwa mistenni li jsegwi t-tnaqqis ġenerali fl-għadd ta’ karigi tal-pjan ta’ stabbiliment, b’mod partikolari matul is-snin meta n-numru ta’ postijiet huwa mnaqqas, permezz ta’ approċċ strett għall-kontribuzzjoni globali tal-UE lill-aġenziji, kif jidher hawn taħt; – Kontribut mill-baġit tal-UE: anki bil-ħsieb ta' tnaqqis annwali fl-impjegati u l-imposta għall-grupp ta' ridistribuzzjoni, il-kontribuzzjoni tal-UE lill-aġenziji f'ritmu normali se tinżamm kostanti f’termini nominali fil-livell tal-kontribuzzjoni tal-UE tas-sena ta’ qabel. Malli l-aġenzija tkun laħqet il-mira tagħha fil-livell ta’ persunal, jiġi applikat deflatur standard għall-kontribuzzjoni tal-UE. 3.3. Benefiċjarji tal-grupp ta' ridistribuzzjoni: il-parti tal-fażi tal-bidu u kompiti ġodda minn aġenziji b’kompiti ġodda It-Taqsima 5 hawn taħt tagħti ħarsa ġenerali lejn aġenziji li ġew maħluqin dan l-aħħar jew li kellhom kompiti ġodda, u li se jkunu jeħtieġu riżorsi addizzjonali matul iż-żmien, kif imqabbla ma’ regoli ġenerali għal riżorsi umani u finanzjarji applikati għal aġenziji li għaddejja b’ritmu normali (jew il-parti tan-normalità ta' aġenziji b’kompiti ġodda) kif deskritt fit-Taqsima 3.2 ta’ hawn fuq. F’termini ta’ livell ta’ persunal għal aġenziji f’fażi tal-bidu, il-kontribuzzjoni lejn tnaqqis ta’ 5 % tal-persunal u l-kontribuzzjoni għall-grupp ta' ridistribuzzjoni meħuda minn dawn l-aġenziji hija sistematikament ibbilanċjata permezz ta’ allokazzjoni korrispondenti mill-grupp għas-snin meta l-aġenzija tkun għadha f’fażi tal-bidu, mill-anqas sal-2015: mill-2016 ’il quddiem, l-aġenziji kollha huma klassifikati bħala jew għaddejja "b’ritmu normali" jew bħala "b'kompiti ġodda". Bħala punt ta’ tluq, ir-regoli ġenerali għal aġenziji li għaddejja b’ritmu normali kif spjegat fit-Taqsima 3.2 hawn fuq (jiġifieri tnaqqis ta’ 5 % tal-persunal matul ħames snin, kontribut annwali ta' 1 % għall-grupp ta' ridistribuzzjoni matul is-snin 2014-2018, kif ukoll livell kostanti nominali tal-kontribuzzjoni tal-UE għal attivitajiet ta' ritmu normali) huma wkoll applikati għal aġenziji fil-fażi tal-bidu u b'kompiti ġodda. Il-kontribuzzjoni tal-UE hija mbagħad aġġustata biex tqis karigi addizzjonali li jingħataw, fuq il-bażi tal-ispejjeż medji u l-koeffiċjent ta' korrezzjoni applikabbli għall-post tal-aġenzija. Fejn rilevanti, in-nefqa hija wkoll aġġustata biex tqis oġġetti speċifiċi ppjanati marbuta mal-ħidmiet ġodda (pereżempju għal sistemi tal-informatika), jew minn nefqa għall-bini “ta’ darba”, skont il-proċedura prevista għal proġetti tal-bini fl-Artikolu 203 tar-Regolament Finanzjarju[10]. 4. Ir-riżultati ewlenin tal-eżerċizzju Din it-taqsima tippreżenta r-riżultati ewlenin tal-eżerċizzju biex tistabbilixxi l-ipprogrammar tar-riżorsi għall-aġenziji deċentralizzati matul il-perjodu 2014-2020, kemm għall-persunal kif ukoll għal-livell ta’ sussidju. 4.1. Il-livelli tal-persunal: Tnaqqis tal-persunal ta’ 5 % matul ħames snin miksuba It-tabella ta’ hawn taħt turi l-evoluzzjoni tan-numru ta’ postijiet matul il-perjodu, imqassma skont l-intestatura tal-QFP mingħajr ma tinkludi karigi ttrasferiti mill-Kummissjoni. B’mod partikolari, it-tabella turi li l-analiżi tal-bżonnijiet ta' aġenzija individwali, kif stabbilit fit-Taqsima 5 hawn taħt, tirriżulta f’żieda netta sostanzjali ta’ karigi għall-aġenziji taħt l-Intestatura 1a, fil-mira ġenerali ta’ tnaqqis tal-persunal ta’ 5 % matul ħames snin. Kif imsemmi fit-Taqsima 2.1 hawn fuq, għadd ta’ aġenziji deċentralizzati diġà naqqsu l-għadd ta’ karigi fil-pjan ta' stabbiliment tagħhom fil-Baġit 2013; tali tnaqqis huwa kkunsidrat biex tintlaħaq il-mira ta' 5 % ta' tnaqqis sal-2018 l-aktar tard. Għadd ta’ karigi fil-pjanijiet ta’ stabbiliment tal-aġenziji deċentralizzati (mingħajr it-trasferiment) Intestatura || Għadd ta’ karigi fl-2013 || Tnaqqis totali bbażat fuq mira ta’ 5 % || Numru totali ta’ karigi wara l-mira ta' tnaqqis ta' 5% || Numru programmat ta' karigi fl-2018-2020 || Differenza mqabbla mal-mira fl-2018-2020 wara l-programmazzjoni Intestatura 1a || 2 227 || 111[11] || 2 128 || 2 237 || 109 Intestatura 2 || 244 || 12 || 232 || 226 || -6 Intestatura 3 || 2 368 || 119[12] || 2 255 || 2 214 || -41 Intestatura 4 || 96 || 5 || 91 || 86 || -5 Intestatura 5 || 206 || 10[13] || 205 || 193 || -12 Awtofinanzjament || 909 || 46 || 863 || 818 || -45 Total || 6 050 || 303 || 5 774[14] || 5 774 || 0 Id-differenza bejn 5 % tal-mira għat-tnaqqis skont l-intestatura u n-numru programmat korrispondenti ta' karigi skont l-intestatura fi tmiem tal-perijodu jirrifletti r-ridistribuzzjoni magħmula permezz tal-użu tal-grupp għar-ridistribuzzjoni. 4.2. Il-grupp ta' ridistribuzzjoni Matul il-perjodu 2014-2020, il-grupp għar-ridistribuzzjoni li jirriżulta minn imposta annwali ta’ 1 % applikata għall-aġenziji kollha jippermetti r-ridistribuzzjoni ta' xi 193 kariga mill-aġenziji "b’ritmu normali" għal aġenziji f'"fażi tal-bidu" u "b'kompiti ġodda". Barra minn hekk, "kompiti ġodda" u "fażi tal-bidu" jikkontribwixxu numru totali ta’ 123 kariga lill-grupp. Ikkombinat mat-trasferiment ta' 30 kariga mill-Kummissjoni għall-GSA, dan jippermetti l-allokazzjoni ta' 346 kariga addizzjonali biex ikunu koperti l-ħteġijiet fuq il-perjodu ta' żmien. L-effett nett tal-karigi reallokati lill-aġenziji f'"fażi tal-bidu" u "b'kompiti ġodda" permezz tal-grupp ta' ridistribuzzjoni fuq l-għadd tagħhom ta' karigi jiriżulta mit-tnaqqis ta' 5 % tal-persunal, l-imposta annwali 1 % għall-grupp ta' ridistribuzzjoni u l-allokazzjoni ta' karigi addizjonali mill-grupp. It-tabella mehmuża fl-Anness II turi kif it-tnaqqis ta' 5 % tal-persunal, l-imposta annwali ta' 1 % għall-grupp ta' ridistribuzzjoni u l-allokazzjoni ta' karigi addizzjonali mill-grupp fuq l-għadd ta' karigi previst għal kull aġenzija individwalment fl-2020. 4.3. Kontribut mill-baġit tal-UE: pakketti indikattivi kompatibbli mal-limiti tal-QFP It-tabella ta’ hawn taħt turi l-evoluzzjoni tal-kontribuzzjoni tal-UE lill-aġenziji deċentralizzati kif previst f’din il-Komunikazzjoni, kemm fl-2011 u bil-prezzijiet ta’ bħalissa. Għal kull intestatura f’kull sena, il-livell ta’ nefqa programmata tirrispetta l-pakketti indikattivi għan-nefqa tal-aġenziji skont l-intestatura inkluż fit-tqassim tal-limiti tal-QFP tal-konklużjonijiet tal-Kunsill Ewropew tas-7 u t-8 ta’ Frar 2013. Il-kontribuzzjoni tal-baġit tal-UE għall-aġenziji (f’miljuni ta’ EUR, ċifri mqarrba fi prezzijiet tal-2011 u fi prezzijiet attwali) L-Intestatura tal-QFP || Il-prezzijiet || Livell programmat tal-kontribuzzjonijiet mill-baġit tal-UE għall-aġenziji skont l-intestatura tal-QFP 2014 || 2015 || 2016 || 2017 || 2018 || 2019 || 2020 || Total Intestatura 1a || 2011 || 224,2 || 292,0 || 299,9 || 294,4 || 251,5 || 287,2 || 286,4 || 1 935,6 Preżenti || 237,9 || 316,0 || 331,1 || 331,6 || 288,9 || 336,5 || 342,2 || 2 184,3 Intestatura 2 || 2011 || 48,9 || 48,5 || 44,9 || 44,1 || 43,0 || 41,0 || 41,0 || 311,5 Preżenti || 51,9 || 52,5 || 49,6 || 49,6 || 49,4 || 48,1 || 49,0 || 350,2 Intestatura 3[15] || 2011 || 466,3 || 506,7 || 498,6 || 484,3 || 476,8 || 476,8 || 476,8 || 3.386,4 Preżenti || 494,8 || 548,5 || 550,5 || 545,4 || 547,7 || 558,7 || 569,9 || 3.815,5 Intestatura 4 || 2011 || 19,0 || 18,6 || 18,2 || 17,9 || 17,5 || 17,5 || 17,5 || 126,3 Preżenti || 20,1 || 20,1 || 20,1 || 20,1 || 20,1 || 20,5 || 21,0 || 142,2 Total || 2011 || 758,4 || 865,8 || 861,6 || 840,7 || 788,9 || 822,6 || 821,8 || 5.759,8 Preżenti || 804,8 || 937,2 || 951,3 || 946,8 || 906,2 || 963,8 || 982,1 || 6.492,2 Il-flattwazzjoni fil-livell tal-infiq għall-Intestatura 1a tirriżulta l-aktar mill-varjazzjoni fil-previżjoni tad-dħul li jridu jiġu rċevuti mill-industrija għall-attivitajiet dwar il-kimiċi tal-ECHA, li min-naħa tagħhom għandhom effett fuq il-kontribuzzjoni tal-UE biex tibbilianċja, lil din l-aġenzija. L-ECHA se tkun kompletament awtoffinanzjata għall-attivitajiet tagħha fejn jidħlu l-kimiċi fl-2014. Madankollu, fl-2015 il-kontribuzzjoni ta' bbilanċjar hija prevista li tilħaq EUR 68 miljun (fi prezzijiet attwali) u se tibqa' bejn dan il-livell u EUR 77 miljun tul il-perjodu tal-QFP, bl-eċċezzjoni tal-2018 meta l-ħtieġa għal kontribuzzjoni ta’ bbilanċjar se tkun f’livell ħafna iktar baxx (EUR 24 miljun), minħabba ż-żieda antiċipata fid-dħul mill-ħlasijiet konnessi mad-data ta’ reġistrazzjoni. Il-grafika ta’ hawn taħt turi varjazzjoni fil-livell globali tal-kontribuzzjoni tal-UE lill-aġenziji matul il-perjodu tal-QFP ġdid. Il-varjazzjoni fil-livell tal-kontribuzzjoni tal-UE hija dovuta l-aktar minħabba l-kontribuzzjoni ta’ bilanċ għall-attivitajiet kimiċi tal-ECHA taħt l-Intestatura 1a. Il-grafika ta’ hawn taħt turi l-impatt tar-riduzzjoni tal-persunal ta’ 5 % fuq l-għadd totali ta’ postijiet tal-aġenzija matul il-perjodu, b’kont meħud tat-trasferiment ta’ karigi mill-Kummissjoni. 5. Riżultati dettaljati tal-eżerċizzju It-tabella li tinsab fl-Anness I tagħti ħarsa ġenerali kwantifikata tal-livelli ta' persunal u ta’ sussidju għal kull aġenzija matul il-perjodu 2014-2020 kif jirriżulta mill-eżerċizzju. It-Taqsimiet 5.1 u 5.2 hawn isfel jipprovdu deskrizzjoni qasira tar-riżorsi programmati għas-sitt aġenziji li għadhom fil-"fażi tal-bidu" tal-perjodu 2014-2020, segwit minn 12-il aġenzija li se jkollhom "kompiti ġodda". Il-proposti tal-Kummissjoni għall-ħolqien futur ta' Bord tar-Riżoluzzjoni Ewropew u Uffiċċju tal-Prosekutur Pubbliku Ewropew huma ppreżentati fit-Taqsima 5.3. 5.1. Aġenziji fil-"fażi tal-bidu" 5.1.1. L-Awtorità Bankarja Ewropea (ABE) Il-fażi tal-bidu tal-ABE se tintemm fl-2014, wara li l-aġenzija se teħtieġ riżorsi addizzjonali biex twettaq kompiti ġodda fil-qasam tal-Irkupru u r-Riżoluzzjoni tal-Banek (COM(2012) 280), il-Mekkaniżmu ta’ Superviżjoni Uniku (COM(2012) 511) u r-Regolament dwar regoli prudenzjali għall-banek (CRDIV/CCR, COM(2011) 452). Filwaqt li persunal addizzjonali meħtieġ għall-irkupru tal-banek huwa kopert bis-sħiħ mid-dikjarazzjoni finanzjarja mehmuża mal-proposta inizjali tal-Kummissjoni, il-bżonnijiet tal-persunal marbuta mal-Mekkaniżmu ta’ Superviżjoni Uniku u l-ħidmiet CRDIV/CCR ġew evalwati mill-ġdid biex iqisu r-rwol imsaħħaħ mogħti lill-aġenzija mill-Parlament Ewropew u l-Kunsill. Fid-dawl tal-fażi tal-bidu li tinsab fiha u l-kompiti ġodda, matul il-perjodu 2014-2017 l-aġenzija tista’ tirċievi 62 kariga ġdida (inklużi karigi addizzjonali li jikkumpensaw għal tnaqqis fil-persunal matul il-fażi tal-bidu), kif ukoll baġit korrispondenti. L-għadd totali ta’ karigi huwa stmat li se jiżdied minn 93 fl-2013 għal 145 fl-2020. Ir-ritmu normali huwa mistenni li jintlaħaq fl-2019. Il-kontribuzzjoni tal-UE se tiżdied matul il-perjodu minħabba persunal addizzjonali meħtieġ biex iwettaq kompiti ġodda u ż-żieda korrispondenti f’nefqa relatata bħall-bini u sistemi tal-IT. Is-sehem ta’ din it-tip ta’ nefqa matul il-perjodu huwa mbassar li jibqa’ ta' 40 % tal-kontribuzzjoni ġenerali tal-UE. 5.1.2. L-Awtorità Ewropea tal-Assigurazzjoni u tal-Pensjonijiet (EIOPA) Il-fażi tal-bidu tal-EIOPA se tintemm fl-2014, wara dan l-aġenzija se teħtieġ riżorsi addizzjonali biex twettaq kompiti ġodda, notevolment relatati mal-proposta għal programm ġdid tad-Direttiva dwar il-medjazzjoni tal-Assigurazzjoni (COM(2012) 360), l-iżvilupp ta’ kompiti superviżorji ewlenin (inklużi spezzjonijiet konġunti fuq il-post), il-ħarsien tal-konsumatur u l-istabbiltà finanzjarja (jiġifieri r-rappurtar skont id-Direttiva Solvenza II). Fid-dawl tal-fażi tal-bidu li tinsab fiha u l-kompiti ġodda, matul il-perjodu 2014-2017 l-aġenzija tista’ tirċievi 40 kariga ġdida (inklużi karigi addizzjonali li jikkumpensaw għal tnaqqis fil-persunal matul il-fażi tal-bidu), kif ukoll approprjazzjonijiet korrispondenti. L-għadd totali ta’ karigi huwa stmat li se jiżdied minn 80 fl-2013 għal 112 fl-2020. Ir-ritmu normali huwa mistenni li jintlaħaq fl-2019 u l-2020. Iż-żieda fil-kontribuzzjoni tal-UE matul il-perjodu prinċipalment tirrifletti żieda fil-persunal marbuta ma’ dawn il-kompiti addizzjonali. 5.1.3. L-Awtorità Ewropea tat-Titoli u s-Swieq (ESMA) Il-fażi tal-bidu tal-ESMA se tintemm fl-2014, wara li l-aġenzija se teħtieġ riżorsi addizzjonali biex twettaq kompiti ġodda li huma relatati ma’ diversi regolamenti ġodda meta aġenzija tiġi fdata b’responsabbiltajiet addizzjonali, b’mod partikolari fil-qasam tas-superviżjoni, ir-reġistrazzjoni, iċ-ċertifikazzjoni u l-koordinazzjoni ta’ azzjonijiet superviżorji nazzjonali (inklużi dawk previsti minn mir-Regolament dwar l-Aġenziji tal-Klassifikazzjoni tal-Kreditu, ir-Regolament dwar il-bejgħ bin-nieqes, ir-Regolament dwar il-Fond Ewropew ta’ Fondi ta’ Investiment fit-tul u r-Regolament dwar l-Infrastruttura tas-Swieq Ewropej). Fid-dawl tal-fażi tal-bidu li tinsab fiha u l-kompiti ġodda, matul il-perjodu 2014-2017 l-aġenzija tista’ tirċievi 54 kariga ġdida (inklużi karigi addizzjonali li jikkumpensaw għal tnaqqis fil-persunal matul il-fażi tal-bidu), kif ukoll approprjazzjonijiet korrispondenti għas-salarji. L-għadd totali ta’ karigi huwa stmat li se jiżdied minn 121 fl-2013 għal 163 fl-2020. Ir-ritmu normali huwa mistenni li jintlaħaq fl-2019 u l-2020. Iż-żieda fil-kontribuzzjoni tal-UE matul il-perjodu prinċipalment tirrifletti żieda fil-persunal marbuta ma’ dawn il-kompiti addizzjonali. 5.1.4. L-Aġenzija Ewropea għall-prodotti Kimiċi (ECHA) Tliet Regolamenti separati b’mod ċar iqassmu l-kompiti lill-ECHA, kif ġej: – Attivitajiet kimiċi: Matul il-perjodu 2014-2020, l-ECHA hija kklassifikata bħala aġenzija b'ritmu normali għall-attivitajiet tagħha fejn jidħlu kimiċi fuq il-bażi tar-Regolament li fuqu hi stabbilita (KE) Nru 1907/2006. F’termini ta’ livelli ta’ persunal, l-ebda riżorsi umani addizzjonali ma huma previsti; l-ottimizzazzjoni tal-allokazzjoni tal-ħidmiet kurrenti tal-aġenzija se tirriżulta fi tnaqqis ta’ karigi tal-pjan ta’ stabbiliment tagħha mill-451 fl-2013 għal 404 fl-2020. Il-kontribuzzjoni ta' bilanċ tal-UE matul il-perjodu hija stmata li tlaħħaq EUR 381,7 miljun, ibbażata fuq iż-żmien tat-tnaqqis fil-karigi u l-istimi ta’ miżati li jiġu mis-settur tal-industrija. Varjazzjonijiet bejn sena u oħra fil-livell mistenni ta’ miżati mill-industrija jwasslu għal ċaqliq korrispondenti fil-ħtieġa għall-UE li tibbilanċja l-kontribuzzjoni. – Attivitajiet tal-bijoċidi: Ir-Regolament (UE) Nru 528/2012 jestendi l-mandat tal-ECHA, mill-1 ta’ Settembru 2013, għat-tqegħid fis-suq u l-użu tal-prodotti bijoċidali. Għal din ir-raġuni, għall-attivitajiet tagħha marbuta mal-bijoċidi l-ECHA hija klassifikata bħala "fil-fażi tal-bidu" għas-snin 2014 u 2015, li matulhom issir gradwalment operattiva u wkoll parzjalment finanzjata minnha nnifisha fuq il-bażi tal-miżati li jinġabru mill-industrija. L-Artikolu 42 tar-Regolament 528/2012 jestendi l-ambitu tal-attività fl-2017, meta tliet tipi ta’ prodotti se jsiru eliġibbli, kif ukoll fl-2020, meta t-tipi ta’ prodotti kollha li jifdal se jsiru eliġibbli. Għalhekk, l-Aġenzija hija klassifikata bħala "b'kompiti ġodda" fl-2017 u l-2020. L-Aġenzija tirċievi kontribuzzjoni ta’ bbilanċjar li tonqos matul il-perjodu konformi mat-tbassir li jkun hemm żieda fid-dħul mill-ħlasijiet. L-aġenzija se ssir kompletament awtoffinanzjata sa mill-2019. Fid-dawl tal-fażi tal-bidu li tinsab fiha u l-kompiti ġodda, matul il-perjodu 2014-2015 l-aġenzija tista’ tirċievi tliet karigi ġodda (inklużi żewġ karigi addizzjonali li jikkumpensaw għal tnaqqis fil-persunal matul il-fażi tal-bidu), kif ukoll approprjazzjonijiet korrispondenti għas-salarji, segwiti minn ewġ karigi fl-2017-2018 u seba' karigi addizzjonali (awtoffinanzjati) fl-2019-2010. L-għadd totali ta’ karigi direttament mehmuża mal-attivitajiet tal-bijoċidi huwa stmat li se jiżdied minn 47 fl-2013 għal 54 fl-2020. Iż-żieda fil-persunal meħtieġa għal kompiti addizzjonali fl-2017 se jkollha tiġi milħuqa mill-aġenzija permezz tal-grupp ta' ridistribuzzjoni minħabba li l-karigi l-ġodda jiġu paċuti mill-kontribuzzjoni għall-grupp ta' ridistribuzzjoni. – Attivitajiet PIC: Ir-Regolament (UE) Nru 649/2012 estenda l-mandat tal-ECHA, mill-1 ta’ Marzu 2014, għall-esportazzjoni u l-importazzjoni ta’ sustanzi kimiċi perikolużi (PIC). Għal din ir-raġuni, għall-attivitajiet tagħha marbuta mal-PIC, l-ECHA hija klassifikata bħala "fil-fażi tal-bidu" għas-snin 2014 u 2015, li matulhom issir gradwalment operattiva. L-għadd ta’ notifiki tal-esportazzjoni biex jiġu pproċessati mill-Aġenzija huwa previst li jiżdied b’10 % kull sena, liema effett kumulattiv huwa rikonoxxut mill-klassifikazzjoni tal-aġenzija bħala b'"kompiti ġodda" fl-2017. Il-kontribuzzjoni tal-UE turi l-profil li qed jonqos matul il-perjodu, billi ż-żieda fin-nefqa tal-persunal hija bbilanċjata minn tnaqqis fin-nefqa operattiva marbuta mal-istabbiliment inizjali ta’ databases u għodod tas-softwer. Fid-dawl tal-fażi tal-bidu li tinsab fiha, u tal-kompiti ġodda, fl-2014 l-Aġenzija tista’ tirċievi kariga waħda addizzjonali, b’approprjazzjonijiet korrispondenti, segwita minn kariga waħda addizzjonali ulterjuri fl-2018. Bħala riżultat, in-numru totali tal-karigi direttament marbuta ma’ attivitajiet tal-PIC jiżdied minn ħamsa fl-2013 għal sebgħa fl-2020. 5.1.5. L-Uffiċċju ta’ Appoġġ Ewropew fil-qasam tal-Ażil ( EASO) Il-fażi tal-bidu tal-EASO se tintemm fl-2014, u warajha din se tkun topera b'ritmu normali. Fid-dawl tal-fażi tal-bidu li tinsab fiha u t-tranżizzjoni għal status ta' "kompiti ġodda" matul il-perjodu 2014-2017 l-aġenzija tista’ tirċievi 10 karigi addizzjonali (inklużi karigi addizzjonali li jikkumpensaw għal tnaqqis fil-persunal matul il-fażi tal-bidu), kif ukoll approprjazzjonijiet korrispondenti għas-salarji. L-għadd totali ta’ karigi huwa stmat li se jiżdied minn 45 fl-2013 għal 51 fl-2020. Iż-żieda fil-kontribuzzjoni tal-UE bejn l-2014-2015 prinċipalment tirrifletti żieda fil-persunal marbuta mat-tlestija tal-fażi tal-bidu tal-EASO. 5.1.6. L-Aġenzija għall-ġestjoni operattiva tas-sistemi tal-IT (eu.LISA) eu.LISA hija aġenzija mwaqqfa ġdida li hija mistennija li tilħaq livell ta’ ritmu normali fl-2015. Mill-2016 ’il quddiem, il-kompiti tal-aġenzija se jiġu estiżi għall-iżvilupp u l-ġestjoni taż-żewġ sistemi tal-IT ġodda li jikkostitwixxu l-Pakkett tal-Fruntieri Intelliġenti (COM(2013) 95,96 u 97), jiġifieri s-Sistema ta’ Dħul/Ħruġ u l-Programm ta' Vvjaġġar Irreġistrat. Barra minn hekk, mill-2016, is-sistemi eżistenti SIS, VIS u Eurodac se jkollhom jiġu aġġornati biex jissodisfaw ir-rekwiżiti l-ġodda li jirriżultaw mill-bidla għall-bijometriċi. In-nefqa operattiva addizzjonali marbuta mal-Pakkett dwar Funtieri Intelliġenti u t-titjib tal-bijometriċi se jeħtieġu żieda fil-kontribuzzjoni tal-UE lil eu.LISA b’EUR 4,67 miljun fl-2015, li tiżdied għal EUR 20,6 miljun fl-2016. Fl-aħħar nett, l-ispejjeż ta’ darba għal proġett ta’ bini (EUR 19-il miljun) huma inklużi fl-2015. Fid-dawl tal-fażi tal-bidu li tinsab fiha u l-kompiti ġodda, matul il-perjodu 2014-2017 l-aġenzija tista’ tirċievi ħames karigi ġodda biex jikkumpensaw għal tnaqqis fil-persunal matul il-fażi tal-bidu. Flimkien ma’ tnaqqis ta’ 5 % tal-persunal u tal-imposta annwali għall-grupp ta' ridistribuzzjoni, l-għadd totali ta’ postijiet jonqos minn 120 fl-2013 għal 113 fl-2020. 5.2. Aġenziji b’"kompiti ġodda" 5.2.1. L-Aġenzija Ewropea GNSS (GSA) Il-proposta tal-Kummissjoni għal Regolament ġdid tal-GNSS (COM(2011) 814) li jipproponi struttura ġdida ta’ governanza għall-programmi EGNOS u Galileo u l-finanzjament tagħhom għall-perjodu 2014-2020, jassenja "kompiti ġodda" lill-GSA matul il-perjodu 2014-2018. Bil-ħsieb li jipprovdi lill-Parlament Ewropew u lill-Kunsill bi stampa sħiħa tal-kundizzjonijiet li taħthom il-GSA se twettaq il-kompiti fdati lilha skont il-mudell tal-governanza ġdida, fis-6 ta’ Frar 2013, il-Kummissjoni adottat proposta biex timmodifika r-Regolament GSA (UE) Nru 912/2010 (COM(2013) 40). Fid-dawl tal-kompiti ġodda tagħha, matul il-perjodu 2014-2018 l-aġenzija tista’ tirċievi 48 kariga addizzjonali, kif ukoll l-approprjazzjonijiet korrispondenti. Dawn jinkludu tliet karigi li jikkumpensaw għal tnaqqis tal-persunal li kienu diġà previsti bħala parti mill-kontribut tal-GSA għal tnaqqis ta’ 5 % tal-persunal. Meta dan l-element jiġi kkunsidrat flimkien mal-imposta annwali għall-organizzazzjoni mill-ġdid, dan jirriżulta f’għadd totali ta’ karigi li jiżdied minn 77 fl-2013 għal 120 fl-2020. Barra minn hekk, il-kontribuzzjoni tal-UE lill-aġenzija żdiedet biex tkopri l-ispejjeż ta’ darba għal xogħlijiet ta’ bini ġdid fi Praga (li jammonta għal EUR 2,9 miljun fl-2015 u EUR 0,6 miljun fl-2016). Dawn l-ispejjeż tal-bini huma segwiti minn żieda fil-livell ta’ spejjeż rikorrenti kull sena sa minn nofs l-2016 ta’ EUR 0,5 miljun, u kif ukoll EUR 1,3 miljun fi spejjeż ta’ kiri annwali. Barra minn hekk, l-ispejjeż tal-infrastruttura għaċ-Ċentri ta’ Monitoraġġ tas-Sigurtà Galileo (GSMC) fir-Renju Unit u Franza huma previsti, li jammontaw għal EUR 1,2 miljun għal finalizzazzjoni tas-sistemi tal-IT fl-2014 u EUR 1 miljun għas-sostituzzjoni ta’ servers fl-2018. Iż-żieda fil-kontribut lil GSA se tiġi imposta fuq il-pakkett finanzjarju tal-programm Galileo. 5.2.2. L-Aġenzija Ewropea tas-Sigurtà fl-Avjazzjoni (EASA) L-EASA hija kkunsidrata bħala aġenzija b'“kompiti ġodda” matul il-perjodu 2015-2018, notevolment minħabba dmirijiet ġodda relatati ma’ Operaturi minn Pajjiżi Terzi (TCO), kif previst fir-Regolament tat-twaqqif, u Sistemi ta’ Inġenji tal-Ajru Ppilotati mill-Bogħod (RPAS). Fid-dawl tal-kompiti ġodda tagħha, matul il-perjodu 2014-2017 l-aġenzija tista’ tirċievi 16-il kariga addizzjonali, kif ukoll l-approprjazzjonijiet korrispondenti. Flimkien ma’ tnaqqis ta’ 5 % tal-persunal u tal-imposta annwali għall-grupp ta' ridistribuzzjoni, l-għadd totali ta’ postijiet jonqos minn 692 fl-2013 għal 639 fl-2020. Fl-aħħar nett, huma meħtieġa approprjazzjonijiet addizzjonali biex ikopru l-ispejjeż konnessi ma’ proġett ta' bini tal-EASA, li jammonta għal EUR 1,5 miljun kemm fl-2015 kif ukoll fl-2016. 5.2.3. L-Aġenzija Ewropea għas-Sigurtа Marittima (EMSA) Ir-Regolament (UE) Nru 100/2013 jestendi l-kompiti tal-EMSA, notevolment bil-ħsieb li jiġi ffaċilitat l-istabbiliment ta’ żona Ewropea tat-trasport marittimu mingħajr fruntieri. Għal din ir-raġuni, l-EMSA għandha l-istatus ta’ aġenzija b'"kompiti ġodda" sal-2015. Fid-dawl tal-kompiti ġodda tagħha, matul il-perjodu 2014-2015 l-aġenzija tista’ tirċievi żewġ karigi addizzjonali, kif ukoll l-approprjazzjonijiet korrispondenti. Flimkien ma’ tnaqqis ta’ 5 % tal-persunal u tal-imposta annwali għall-grupp ta' ridistribuzzjoni, l-għadd totali ta’ postijiet jonqos minn 213 fl-2013 għal 195 fl-2020. Il-kontribuzzjoni tal-UE għall-EMSA turi żieda matul il-perjodu. Din hija dovuta għall-finanzjament ta’ programm ta’ Miżuri ta’ kontra t-Tniġġis imwettaq mill-EMSA, li juri l-profil li qed jiżdied gradwalment sal-2020, skont l-abbozz tar-Regolament COM(2013) 174. Fl-aħħar nett, l-ispejjeż ta’ tliet aġenti kontrattwali addizzjonali biex jiġu reklutati mill-2016 ’il quddiem fil-qafas tal-programm Copernicus huma inklużi wkoll. 5.2.4. L-Aġenzija Ferrovjarja Ewropea (ERA) Id-dħul fis-seħħ mistenni fl-2015 tar-Regolament abbozz COM(2013) 27 jiġġustifika l-istatus b'kompiti ġodda tal-ERA. Fid-dawl tal-kompiti ġodda tagħha, matul il-perjodu 2014-2018 l-aġenzija tista’ tirċievi 48 kariga addizzjonali; il-karigi addizzjonali li jingħataw huma previsti li jiġu ffinanzjati permezz tal-miżati u l-ħlasijiet skont l-abbozz tar-Regolament. Flimkien ma’ tnaqqis ta’ 5 % tal-persunal u tal-imposta annwali għall-grupp ta' ridistribuzzjoni, l-għadd totali ta’ postijiet jonqos minn 143 fl-2013 għal 148 fl-2020. Il-profil tal-kontribuzzjoni tal-UE jirrifletti l-impatt baġitarju previst fid-dikjarazzjoni finanzjarja leġiżlattiva li takkumpanja l-abbozz tar-Regolament. 5.2.5. L-Aġenzija Ewropea għan-Netwerks u s-Sigurtà tal-Informazzjoni (ENISA) Ir-Regolament (UE) Nru 526/2013 adottat fil-21 ta’ Mejju 2013 jestendi l-mandat tal-aġenzija u jespandi l-kompiti tagħha. Dawn il-kompiti l-ġodda jirrigwardaw b’mod partikolari l-iżvilupp ta’ politika tas-sigurtà ċibernetika (studji, riċerka u analiżi), bini tal-kapaċità favur l-Istati Membri u l-istituzzjonijiet tal-UE (UE CERT), offerta ta' taħriġ ta’ sigurtà tan-netwerks u l-informazzjoni lil korpi pubbliċi relevanti, u l-appoġġ tal-iżvilupp ta’ mekkaniżmu ta’ twissija bikrija Ewropew. Din hija r-raġuni għaliex ENISA hija klassifikata bħala aġenzija b'kompiti ġodda' sal-2016, u wara dan issir aġenzija b'ritmu normali fl-2017. Fid-dawl tal-kompiti ġodda tagħha, matul il-perjodu 2014-2017 l-aġenzija tista’ tirċievi ħames karigi addizzjonali. Flimkien ma’ tnaqqis ta’ 5 % tal-persunal u tal-imposta annwali għall-grupp ta' ridistribuzzjoni, dan jirriżulta f'li n-numru totali ta’ postijiet jonqos b'wieħed matul il-perjodu 2014-2017 u mbagħad jirritorna għal-livell tal-2013 ta' 47 kariga. Il-kontribuzzjoni tal-UE se tirrifletti l-evoluzzjoni tal-pjan ta’ stabbiliment, l-użu ppjanat ta’ persunal estern u l-kisbiet fl-effiċjenza minħabba riorganizzazzjoni interna ta’ din l-aġenzija. 5.2.6. L-Aġenzija għall-Koperazzjoni tar-Regolaturi tal-Enerġija (ACER) Matul il-perjodu 2014-2016 ACER hija meqjusa bħala aġenzija b'"kompiti ġodda" minħabba l-introduzzjoni gradwali ta’ kompiti ġodda assenjati lilha skont ir-Regolament (UE) Nru 1227/2011 (REMIT) u r-Regolament (UE) Nru 347/2013 (linjigwida TEN-E). Il-kontribuzzjoni tal-UE lill-aġenzija tiżdied mill-2014 ’il quddiem biex tkopri spejjeż ta’ manutenzjoni rikorrenti tal-infrastruttura tal-IT meħtieġa taħt ir-Regolament REMIT (li jammontaw għal EUR 1,5 miljun fis-sena), kif ukoll l-evoluzzjoni fil-livelli tal-persunal. Fid-dawl tal-kompiti ġodda tiegħu li joħorġu mill-linji gwida tat-TEN-E (li jikkonsistu l-aktar fl-identifikazzjoni u l-monitoraġġ ta’ proġetti ta’ interess komuni fil-qasam tal-infrastruttura tal-gass u tal-elettriku), matul il-perjodu 2014-2017 l-ACER tista' tirċievi tmien karigi addizzjonali, kif ukoll l-approprjazzjonijiet korrispondenti. Flimkien ma’ tnaqqis ta’ 5 % tal-persunal u tal-imposta annwali għall-grupp ta' ridistribuzzjoni, l-għadd totali ta’ postijiet jiżdied minn 49 fl-2013 għal 52 fl-2020. 5.2.7. L-Aġenzija Ewropea għall-Ambjent (EEA) L-EEA kienet identifikata bħala koordinatur potenzjali għall-implimentazzjoni ta’ servizz tal-art Copernicus, li jibni fuq l-esperjenzi twal fal-EEA f'Corine Land Cover u attivitajiet oħrajn ta' operazzjonijiet inizjali tal-GMES (servizz tal-prekursuri tal-art). Modifika tal-bażi legali tal-aġenzija hija prevista sabiex tinkludi dan ix-xogħol il-ġdid u għalhekk l-aġenzija hija kklassifikata bħala b'“kompiti ġodda” fl-2016. Din il-ħidma l-ġdida se tintlaħaq esklussivament b’reklutaġġ ta’ ħames aġenti kontrattwali addizzjonali. Minħabba tnaqqis ta’ 5% tal-persunal u tal-imposta annwali għall-grupp ta' ridistribuzzjoni, l-għadd totali ta’ postijiet jonqos minn 1 380 fl-2013 għal 124 fl-2018. 5.2.8. L-Aġenzija Ewropea għall-Mediċini (EMA) L-EMA hija aġenzija b'“kompiti ġodda" fid-dawl tad-dħul f’fażijiet ta’ attivitajiet addizzjonali assenjati lill-aġenzija taħt reviżjoni ewlenija tal-qafas legali tal-farmakoviġilanza fl-2010, li huwa applikabbli minn Lulju 2012 (ir-Regolament (UE) Nru 1235/2010 u d-Direttiva 2010/84/UE). Il-Parlament Ewropew u l-Kunsill żiedu kompiti li jeżiġu riżorsi addizzjonali meta mqabbla mad-dikjarazzjoni finanzjarja tal-bidu, notevolment f’termini ta’ kompetenzi għal mediċini awtorizzati nazzjonalment u kompetenzi msaħħa għal mediċini awtorizzati ċentralment. Fid-dawl tal-kompiti ġodda tagħha, matul il-perjodu 2015-2018 l-aġenzija tista’ tirċievi 38 kariga addizzjonali. Flimkien ma’ tnaqqis ta’ 5 % tal-persunal u tal-imposta annwali għall-grupp ta' ridistribuzzjoni, l-għadd totali ta’ postijiet jonqos minn 611 fl-2013 għal 588 fl-2020. Bħalissa, madwar 80 % tal-baġit tal-EMA huwa kopert minn miżati u dan is-sehem huwa mistenni jiżdied matul 2014-2020. Minħabba li l-attivitajiet ta’ farmakoviġilanza ġodda kollha se jkunu ffinanzjati b'tariffi addizzjonali, il-kontribut tal-UE se jibqa' ġeneralment stabbli f’termini reali matul dan il-perjodu, b’kunsiderazzjoni tal-impatt tal-previżjonijiet mill-miżati li jaslu mill-industrija dwar il-ħtieġa għal kontribuzzjoni mill-baġit tal-UE. 5.2.9. L-Aġenzija Ewropea għat-Tmexxija ta’ Kooperazzjoni Operazzjonali fil-Fruntieri Esterni (FRONTEX) Matul il-perjodu 2014-2018, Frontex hija mniżżla taħt aġenzija b'"kompiti ġodda", bl-għan ta' estensjoni mistennija tal-ħidmiet tagħha fir-rigward tas-Sistema Ewropea tas-Sorveljanza tal-Fruntieri (EUROSUR, (COM(2011) 873). Fid-dawl tal-kompiti ġodda tagħha, matul il-perjodu 2014-2018 l-aġenzija tista’ tirċievi tmien karigi addizzjonali, kif ukoll l-approprjazzjonijiet korrispondenti. Flimkien ma’ tnaqqis ta’ 5 % tal-persunal u tal-imposta annwali għall-grupp ta' ridistribuzzjoni, l-għadd totali ta’ postijiet jonqos minn 153 fl-2013 għal 144 fl-2020. Ir-ritmu normali huwa mistenni li jintlaħaq fl-2019 u l-2020. Bil-ħsieb tar-rekwiżiti tan-nefqa operattiva għal EUROSUR, il-kontribuzzjoni tal-UE għall-Frontex se tiżdied bi EUR 3 miljun fl-2014, li tiżdied gradwalment għal EUR 5 miljun fl-2015, EUR 7,5 miljun fl-2016 u mbagħad għal EUR 10 miljun mill-2017 ’il quddiem. Barra minn hekk, mill-2015 tisħiħ ulterjuri ta’ EUR 3 miljun huma previsti biex tissaħħaħ il-kapaċità operattiva regolari tal-Frontex, minħabba pressjoni migratorja kostanti fuq il-fruntieri esterni tal-Unjoni. 5.2.10. L-Uffiċċju Ewropew tal-Pulizija (EUROPOL) Il-Europol hija meqjusa bħala aġenzija b‘kompiti ġodda’ wara l-proposta biex jiġi emendat ir-Regolament tat-twaqqif tagħha (COM(2013) 172 u 173). Din se tkun l-opportunità li tgħaqqad l-attivitajiet attwalment assenjati għas-CEPOL u tiġġenera sinerġiji u l-iffrankar stmat għal EUR 17-il miljun sal-2020. Min-naħa l-oħra, ir-reviżjoni tal-mandat tal-Europol hija proposta sabiex tintuża biex tinkludi żewġ kompiti ġodda: Skemi għat-Taħriġ fl-Infurzar tal-Liġi u l-iżvilupp ta’ Ċentru taċ-Ċiberkriminalità. Fid-dawl tal-kompiti ġodda tagħha, matul il-perjodu 2014-2018 l-aġenzija tista’ tirċievi 15-il kariga addizzjonali, kif ukoll l-approprjazzjonijiet korrispondenti. Flimkien ma’ tnaqqis ta’ 5 % tal-persunal u tal-imposta annwali għall-grupp ta' ridistribuzzjoni, l-għadd totali ta’ postijiet jonqos minn 457 fl-2013 għal 427 fl-2020. Fl-aħħar nett, il-kontribuzzjoni tal-UE lill-Aġenzija se tiżdied b’EUR 12,5 miljun fl-2015 biex tkompli tiżviluppa għodod tal-IT meħtieġa sabiex hi twettaq il-mandat estiż, kemm għall-ġbir tad-dejta kif ukoll għat-trattament u għodod tal-ICT relatati maċ-ċiberkriminalità. 5.2.11. Il-Kulleġġ Ewropew tal-Pulizija (CEPOL) Is-CEPOL huwa ppreżentat bħala aġenzija b'“ritmu normali", għalkemm il-persunal tagħha, ladarba integrat fil-Europol (COM(2013) 172 u 173), se jkun assenjat fl-Iskemi għat-Taħriġ fl-Infurzar tal-Liġi li għandhom ikunu implimentati fl-2015 u l-2016. Il-kisbiet fl-effiċjenza miksuba permezz tal-fużjoni prevista mal-Europol ukoll kellhom impatt fuq il-livell tal-persunal tas-CEPOL. Bħala konsegwenza l-għadd totali tal-karigi tal-aġenzija baqa' stabbli matul il-perjodu fil-livell tal-2013 b'28 kariga u tnaqqis temporanju ta' kariga waħda fil-perjodu 2014-2017. 5.2.12. L-Unità għall-Kooperazzjoni Ġudizzjarja tal-Unjoni Ewropea (EUROJUST) Il-Eurojust se tilħaq ritmu normali fl-2014, u se żżomm dan l-istatus matul il-perjodu. Il-proposta għar-riforma tal-att li jwaqqaf il-Eurojust, li l-Kummissjoni hija mistennija li tadotta flimkien ma’ proposta biex jiġi stabbilit l-Uffiċċju tal-Prosekutur Pubbliku Ewropew (ara hawn taħt), jiffoka fuq l-istruttura ta’ governanza tal-Eurojust. Minħabba tnaqqis ta’ 5 % tal-persunal u tal-imposta annwali għall-grupp ta' ridistribuzzjoni, l-għadd totali ta’ postijiet jonqos minn 213 fl-2013 għal 191 fl-2020. Il-kontribuzzjoni tal-UE lill-Eurojust tul il-perjodu 2014-2020 tirrifletti l-istatus tagħha ta’ “ritmu normali”. Madankollu, il-kofinanzjament tal-Eurojust għall-proġett ta' bini ġdid se jeħtieġ approprjazzjonijiet addizzjonali, li jammontaw għal EUR 10,9 miljun fl-2015 u EUR 7,25 miljuni fl-2016. 5.3. Proposti tal-Kummissjoni għall-ħolqien ta’ korpi ġodda fil-futur Korpi futuri tal-UE ma jaqgħux fl-ambitu ta’ din il-Komunikazzjoni, li tippreżenta l-prospetti għal riżorsi eżistenti stabbiliti għal aġenziji ddeċentralizzati. Madankollu, f’termini ta’ programmar finanzjarju, jekk korpi ġodda jesiġu finanzjament mill-baġit tal-UE, il-finanzjament tagħhom se jkollu jikkonforma ma’ pakketti indikattivi għan-nefqa tal-aġenziji skont l-intestatura tal-QFP. Din it-taqsima tiddeskrivi żewġ inizjattivi leġiżlattivi u tipproponi l-istabbiliment ta’ korpi ġodda tal-UE, li bħalissa qed jiġu kkunsidrati mill-Kummissjoni: Bord tar-Riżoluzzjoni Ewropew u Uffiċċju tal-Prosekutur Pubbliku Ewropew. 5.3.1. Il-Bord tar-Riżoluzzjoni Ewropew Il-Kummissjoni adottat proposta għall-istabbiliment ta' Bord tar-Riżoluzzjoni Ewropew[16]. Il-ħolqien ta’ dan il-korp huwa probabbli li jseħħ fl-2014, biex jippermetti li jkun operattiv kompletament sa tmiem l-2014. Il-Bord huwa mistenni li jkun kompletament iffinanzjat b’kontribuzzjonijiet mis-settur bankarju, li jfisser imbagħad li l-ħolqien tiegħu mhux se jeħtieġ kontribut mill-baġit tal-UE. Il-ħolqien tal-Bord għalhekk mhu se jkollu l-ebda impatt fuq pakkett indikattiv għal nefqa tal-aġenzija taħt l-Intestatura 1a (Kompetittività għat-Tkabbir u l-Impjiegi). F’termini ta’ riżorsi umani, il-Bord huwa mistenni li jeħtieġ 309 ekwivalenti għal full time fil-karigi tal-pjan ta' stabbiliment fil-forma ta’ aġenti b’kuntratt u esperti nazzjonali sekondati. Il-karigi meħtieġa għal din l-entità l-ġdida jaqgħu fl-ambitu ta’ mira ta’ tnaqqis ta’ 5 % tal-persunal.] 5.3.2. L-Uffiċċju tal-Prosekutur Pubbliku Ewropew Il-Kummissjoni biħsiebha tadotta proposta għat-twaqqif fil-futur ta' Uffiċċju tal-Prosekutur Pubbliku Ewropew f’Lulju 2013. Il-proposta għandha tipprovdi għal introduzzjoni gradwali tal-ħidmiet u r-riżorsi għal dan il-korp il-ġdid li jmur lil hinn mill-2020. It-twaqqif ta’ Uffiċċju tal-Prosekutur Pubbliku Ewropew futur għandu jimplika l-qsim ta’ riżorsi amministrattivi u ta’ sostenn mal-Eurojust — li huwa mistenni li jkollu rwol fil-ħolqien tiegħu skont l-Artikolu 86 TFUE — kif ukoll tqassim mill-ġdid tal-persunal tal-OLAF għall-implimentazzjoni tal-funzjonijiet operazzjonali tal-Uffiċċju tal-Prosekutur Pubbliku Ewropew. Huwa previst li l-ħolqien tal-Uffiċċju tal-Prosekutur Pubbliku Ewropew se jkun kompletament iffinanzjat minn kontribuzzjoni mill-baġit tal-UE taħt l-Intestatura 3 (Sigurtà u Ċittadinanza). L-introduzzjoni gradwali tal-kontribuzzjoni tal-UE lejn l-Uffiċċju tal-Prosekutur Pubbliku Ewropew se tkun kompatibbli ma’ pakkett indikattiv 2014-2020 għan-nefqa tal-aġenziji taħt dik l-intestatura. Madankollu, l-impatt baġitarju ġenerali se jkun limitat minħabba riallokazzjonijiet magħmula mill-Intestatura 5 (Amministrazzjoni). 6. Il-passi li jmiss Din il-Komunikazzjoni tipprovdi l-ipprogrammar finanzjarju tar-riżorsi umani u baġitarji għall-aġenziji deċentralizzati sal-2020. Din il-programmazzjoni ma teskludix li ċerti kompiti għandhom jitwettqu b’inqas riżorsi minn dawk ipprogrammati bis-saħħa tal-kisbiet addizzjonali fl-effiċjenza miksuba mill-aġenziji. Min-naħa l-oħra, l-iżvilupp kontinwu tal-politiki tal-UE jista' jeħtieġ li l-aġenziji eżistenti jkunu mitluba jikkontribwixxu b’esperjenza addizzjonali. Proposti leġiżlattivi speċifiċi li jimmodifikaw l-ambitu ta’ aġenziji eżistenti se jikkonformaw mar-riżorsi finanzjarji u umani tal-ipprogrammar pprovduti f’din il-Komunikazzjoni. Kwalunkwe proposti leġiżlattivi ġodda, li jeħtieġu riżorsi umani addizzjonali għal aġenziji individwali eżistenti, għandhom simultanjament jeħtieġu tnaqqis korrispondenti fil-pjanijiet ta’ stabbiliment ta’ aġenziji oħra, u/jew lill-Kummissjoni jekk jiġu ddelegati l-kompiti mill-Kummissjoni lill-aġenziji. F’dan ir-rigward, bħall-istituzzjonijiet u l-korpi l-oħra tal-UE, jeħtieġ li tittejjeb l-effiċjenza tagħhom, u l-forzi tax-xogħol tagħhom jeħtieġ li jiġu allokati mill-ġdid, fejn ikun xieraq, b’mod partikolari minn koordinazzjoni u l-funzjonijiet ta’ appoġġ għal attivitajiet operattivi. Sinerġiji bejn l-aġenziji se jkunu mfittxija sabiex jiġi żgurat l-aħjar użu tar-riżorsi disponibbli u l-immaniġġar effiċjenti u effettiv ta’ aġenziji li jfittxu sinerġiji jista’ jwassal ukoll għal proposti biex jingħaqdu l-aġenziji eżistenti, bħall-proposta reċenti li tgħaqqad il-EUROPOL u CEPOL. Kif previst fil-pjan ta' direzzjoni tal-Kummissjoni dwar is-segwitu tal-Approċċ Komuni dwar l-aġenziji deċentralizzati, il-Kummissjoni tħares ukoll lejn modi biex tespandi l-livell u l-ambitu ta’ attivitajiet ta’ appoġġ li attwalment tipprovdi lill-aġenziji, bħal fl-oqsma ta’ ġestjoni tal-persunal, kontabbiltà u finanzjament, sabiex tnaqqas l-ispejjeż amministrattivi tagħhom u sabiex l-aġenziji msemmija jkunu jistgħu jipproduċu riżultati li huma mistennija minnhom bir-riżorsi disponibbli. F’dan il-kuntest, il-Kummissjoni għandha wkoll tirrevedi r-Regolament Finanzjarju ta’ qafas applikabbli għall-Aġenziji deċentralizzati biex ikunu mgħammra aħjar b’għodod ta’ rappurtar razzjonalizzat u ta' ġestjoni finanzjarja. Abbażi ta’ din il-Komunikazzjoni, il-Kummissjoni biħsiebha tibda l-proċedura stipulata fil-Punt 47 tal-Ftehim attwali Interistituzzjonali dwar id-dixxiplina baġitarja u l-amministrazzjoni finanzjarja soda[17]. Anness I Ħarsa Ġenerali 2014-2020: Korpi deċentralizzati taħt l-Intestatura 1a – Kompetittività għat-tkabbir u l-impjiegi (f’miljuni ta’ EUR) Isem tal-aġenzija deċentralizzata || Linja tal-baġit || Lokalità || Sena ta' ħolqien || Snin b'ritmu normali fil-perjodu 2014-2020 || Kontribuzzjoni totali mill-UE/pjan ta’ stabbiliment awtorizzat || Kontribuzzjoni totali mill-UE 2014-2020 || Tagħrif ieħor 2013 || 2014 || 2015 || 2016 || 2017 || 2018 || 2019 || 2020 L-Aġenzija Ewropea għas-Sustanzi Kimiċi (ECHA) — Leġilazzjoni dwar il-bijoċidi || 02 03 03 || Ħelsinki || 2006 || 2014 -2020 || 0 || 0 || 67,879 || 76,805 || 75,533 || 24,517 || 67,224 || 67,682 || 379,640 || Parzjalment finanzjata minnha nnifisha Pjan ta’ stabbiliment awtorizzat || || || || || 451 || 441 || 431 || 420 || 410 || 404 || 404 || 404 || L-Aġenzija Ewropea GNSS (GSA) || 02 05 11 || Praga || 2004 || 2019 -2020 || 14 159 || 24 651 || 26 840 || 28 350 || 27 847 || 30,848 || 30 722 || 30 964 || 200 222 || Trasferiment ta’ karigi mill-Kummissjoni Pjan ta’ stabbiliment awtorizzat || (02 05 02) || (Brussell) || || || 77 || 96 || 102 || 113 || 116 || 118 || 119 || 120 || || Il-Fondazzjoni Ewropea għat-Titjib tal-Kundizzjonijiet tal-Ħajja u tax-Xogħol (EUROFOUND) || 04 03 11 || Dublin || 1975 || 2014 -2020 || 20,371 || 20,371 || 20,371 || 20,371 || 20,371 || 20,371 || 20,779 || 21,195 || 143,829 || Pjan ta' stabbiliment awtorizzat || (04 04 03) || || || || 101 || 99 || 97 || 95 || 93 || 91 || 91 || 91 || || L-Aġenzija Ewropea għas-Sigurtà u s-Saħħa fuq il-Post tax-Xogħol (UE-OSHA) || 04 03 12 || Bilbao || 1994 || 2014 -2020 || 14,678 || 14,095 || 14,679 || 14,679 || 14,679 || 14,973 || 15,273 || 15,579 || 103,957 || Pjan ta' stabbiliment awtorizzat || (04 04 04) || || || || 44 || 43 || 42 || 41 || 40 || 40 || 40 || 40 || || L-Aġenzija Ewropea tas-Sigurtà fl-Avjazzjoni (EASA) || 06 02 02 || Köln || 2002 || 2014, 2019-2020 || 34,862 || 34,174 || 36,370 || 36,370 || 34,870 || 34,870 || 35,568 || 36,279 || 248,501 || Parzjalment finanzjata minnha nnifisha Pjan ta' stabbiliment awtorizzat || (06 02 01) || || || || 692 || 678 || 672 || 662 || 650 || 639 || 639 || 639 || L-Aġenzija Ewropea għas-Sigurtа Marittima (EMSA) || 06 02 03 || Liżbona || 2002 || 2016 -2020 || 55,892 || 50,453 || 52,656 || 53,879 || 55,083 || 56,963 || 57,984 || 59,692 || 386,710 || Li minnhom miżuri ta’ kontra t-tniġġiż || 06 02 03 02 || || || || 22,663 || 19,675 || 20,600 || 21,600 || 22,800 || 24,675 || 25,050 || 26,100 || 160,500 || Pjan ta' stabbiliment awtorizzat || (06 02 02) || || || || 213 || 210 || 207 || 202 || 198 || 195 || 195 || 195 || || L-Aġenzija Ferrovjarja Ewropea (ERA) || 06 02 04 || Lille || 2004 || 2015-2020 || 25,007 || 25,007 || 25,613 || 26,000 || 26,000 || 26,250 || 26,500 || 26,750 || 182,120 || Pjan ta' stabbiliment awtorizzat || (06 02 08) || Valenciennes || || || 143 || 140 || 137 || 134 || 139 || 148 || 148 || 148 || || L-Aġenzija Ewropea għan-Netwerks u s-Sigurtà tal-Informazzjoni (ENISA) || 09 02 03 || Heraklion || 2004 || 2017-2020 || 8,335 || 8,822 || 9,372 || 10,120 || 10,322 || 10,529 || 10,739 || 10,954 || 70,859 || Pjan ta' stabbiliment awtorizzat || || || || || 47 || 48 || 48 || 48 || 48 || 47 || 47 || 47 || || Entità ta’ Regolaturi Ewropej għall-Komunikazzjonijiet Elettroniċi (BEREC — Uffiċċju) || 09 02 04 || Riga || 2009 || 2014-2020 || 4,191 || 4,163 || 4,163 || 4,246 || 4,246 || 4,331 || 4,418 || 4,506 || 30,073 || Pjan ta' stabbiliment awtorizzat || || || || || 16 || 16 || 15 || 15 || 14 || 14 || 14 || 14 || || Awtorità Bankarja Ewropea (EBA) || 12 03 02 || Londra || 2010 || 2019-2020 || 10,387 || 11,304 || 12,021 || 13,104 || 14,115 || 15,123 || 15,683 || 15,997 || 97,349 || Kofinanzjament nazzjonali Pjan ta' stabbiliment awtorizzat || (12 04 02) || || || || 93 || 103 || 111 || 125 || 134 || 145 || 145 || 145 || Awtorità Ewropea tal-Assigurazzjoni u tal-Pensjonijiet tax-Xogħol (EIOPA) || 12 03 03 || Frankfurt || 2010 || 2019-2020 || 7,507 || 7,514 || 7,763 || 8,134 || 8,676 || 9,365 || 9,734 || 9,929 || 61,117 || Kofinanzjament nazzjonali Pjan ta' stabbiliment awtorizzat || (12 04 03) || || || || 80 || 84 || 87 || 92 || 101 || 112 || 112 || 112 || Awtorità Ewropea tat-Titoli u s-Swieq (ESMA) || 12 03 04 || Pariġi || 2010 || 2019-2020 || 8,697 || 9,077 || 9,603 || 10,099 || 10,888 || 11,876 || 12,377 || 12,624 || 76,543 || Kofinanzjament nazzjonali Pjan ta' stabbiliment awtorizzat || (12 04 04) || || || || 121 || 128 || 133 || 138 || 150 || 163 || 163 || 163 || Iċ-Ċentru Ewropew għall-Iżvilupp tat-Taħriġ Vokazzjonali (CEDEFOP) || 15 02 11 || Tessaloniki || 1975 || 2014-2020 || 17,434 || 17,434 || 17,434 || 17,434 || 17,434 || 17,434 || 17,783 || 18,138 || 123,091 || Pjan ta' stabbiliment awtorizzat || (15 02 25) || || || || 100 || 98 || 96 || 94 || 92 || 91 || 91 || 91 || || L-Aġenzija għall-Koperazzjoni tar-Regolaturi tal-Enerġija (ACER) || 32 02 10 || Ljubljana || 2009 || 2017-2020 || 8,941 || 10,880 || 11,266 || 11,492 || 11,492 || 11,492 || 11,722 || 11,957 || 80,301 || In-nefqa fl-IT Pjan ta' stabbiliment awtorizzat || (32 04 10) || || || || 49 || 54 || 54 || 54 || 53 || 52 || 52 || 52 || Total tal-aġenziji deċentralizzati ta' intestatura 1a || || || || || 230,462 || 237,944 || 316,031 || 331,083 || 331,559 || 288,942 || 336,506 || 342,246 || 2 184,310 || Pjan ta' stabbiliment awtorizzat || || || || || 2 227 || 2 238 || 2 232 || 2 233 || 2 238 || 2 259 || 2 260 || 2 261 || || Ħarsa Ġenerali 2014-2020: Aġenziji deċentralizzati taħt l-Intestatura 2 - Tkabbir Sostenibbli: Riżorsi Naturali (f’miljuni ta’ EUR) Isem tal-aġenzija deċentralizzata || Linja tal-baġit || Lokalità || Sena ta' ħolqien || Snin b'ritmu normali fil-perjodu 2014-2020 || Kontribuzzjoni totali mill-UE/pjan ta’ stabbiliment awtorizzat || Kontribuzzjoni totali mill-UE 2014-2020 || Tagħrif ieħor 2013 || 2014 || 2015 || 2016 || 2017 || 2018 || 2019 || 2020 L-Aġenzija Ewropea għas-Sustanzi Kimiċi (ECHA) — Attivitajiet dwar il-bijoċidi || 07 02 05 01 || Ħelsinki || 2012 || 2016, 2018-2020 || 6,071 || 5,064 || 5,789 || 2,435 || 2,435 || 2,226 || 0,000 || 0,000 || 17,948 || Parzjalment finanzjata minnha nnifisha Pjan ta' stabbiliment awtorizzat || (07 03 60) || || || || 47 || 48 || 48 || 47 || 47 || 47 || 53 || 54 || L-Aġenzija Ewropea għas-Sustanzi Kimiċi (ECHA) — Attivitajiet PIC || 07 02 05 02 || Ħelsinki || 2012 || 2016, 2018-2020 || 1,562 || 1,297 || 1,222 || 1,151 || 1,183 || 1,142 || 1,142 || 1,142 || 8,279 || Pjan ta' stabbiliment awtorizzat || (07 03 70) || || || || 5 || 6 || 6 || 6 || 6 || 7 || 7 || 7 || || L-Aġenzija Ewropea għall-Ambjent (EEA) || 07 02 06 || Kopenħagen || 1990 || 2014-2015, 2017-2020 || 36,309 || 36,309 || 36,309 || 36,809 || 36,809 || 36,809 || 37,545 || 38,296 || 258,888 || Pjan ta' stabbiliment awtorizzat || (07 03 09) || || || || 138 || 135 || 132 || 129 || 126 || 124 || 124 || 124 || || Aġenzija Ewropea għall-Kontroll tas-Sajd (EFCA) || 11 06 64 || Vigo || 2005 || 2014-2020 || 9,217 || 9,217 || 9,217 || 9,217 || 9,217 || 9,217 || 9,401 || 9,590 || 65,077 || Pjan ta' stabbiliment awtorizzat || (11 08 05) || || || || 54 || 53 || 52 || 51 || 49 || 48 || 48 || 48 || || Total aġenziji deċenralizzati tal-Intestatura 2 || || || || || 53,159 || 51,888 || 52,537 || 49,612 || 49,644 || 49,394 || 48,089 || 49,028 || 350,192 || Pjan ta' stabbiliment awtorizzat || || || || || 244 || 242 || 238 || 233 || 228 || 226 || 232 || 233 || || Ħarsa Ġenerali 2014-2020: Aġenziji deċentralizzati taħt l-Intestatura 3 - Sigurtà u ċittadinanza (f’miljuni ta’ EUR) Isem tal-aġenzija deċentralizzata || Linja tal-baġit || Lokalità || Sena ta' ħolqien || Snin b'ritmu normali fil-perjodu 2014-2020 || Kontribuzzjoni totali mill-UE/pjan ta’ stabbiliment awtorizzat || Kontribuzzjoni totali mill-UE 2014-2020 || Tagħrif ieħor 2013 || 2014 || 2015 || 2016 || 2017 || 2018 || 2019 || 2020 Iċ-Ċentru Ewropew għall-Prevenzjoni u l-Kontroll tal-Mard (ECDC) || 17 03 10 || Stokkolma || 2004 || 2014-2020 || 56,727 || 56,766 || 56,766 || 56,766 || 56,766 || 56,766 || 57,901 || 59,059 || 400,791 || Pjan ta' stabbiliment awtorizzat || (17 03 03) || || || || 198 || 194 || 190 || 186 || 182 || 180 || 180 || 180 || || L-Awtoritа Ewropea għas-Sigurtà tal-Ikel (EFSA) || 17 03 11 || Parma || 2002 || 2014-2020 || 76,000 || 77,333 || 77,333 || 77,333 || 77,333 || 77,333 || 77,880 || 80,457 || 546,003 || Pjan ta' stabbiliment awtorizzat || (17 03 07) || || || || 351 || 344 || 337 || 330 || 323 || 319 || 319 || 319 || || L-Aġenzija Ewropea għall-Mediċini (EMA) || 17 03 12 || Londra || 1993 || 2019-2020 || 39,230 || 39,230 || 40,015 || 40,815 || 40,029 || 40,174 || 40,978 || 41,798 || 283,038 || Parzjalment finanzjata minnha nnifisha Li minnhom kontribuzzjoni speċjali għal prodotti mediċinali 'orfni'. || 17 03 12 02 || || || || 6,000 || 6,000 || 6,000 || 6,000 || 6,000 || 6,000 || 6,000 || 6,000 || 42,000 Pjan ta' stabbiliment awtorizzat || (17 03 10) || || || || 611 || 599 || 599 || 599 || 593 || 588 || 588 || 588 || L-Aġenzija Ewropea għat-Tmexxija ta’ Kooperazzjoni Operazzjonali fil-Fruntieri Esterni (FRONTEX) || 18 02 03 || Varsavja || 2004 || 2019-2020 || 79,500 || 80,910 || 86,112 || 88,774 || 91,274 || 91,274 || 93,099 || 94,961 || 626,405 || Pjan ta' stabbiliment awtorizzat || || || || || 153 || 152 || 151 || 149 || 146 || 145 || 145 || 145 || || L-Uffiċċju Ewropew tal-Pulizija (EUROPOL) || 18 02 04 || L-Aja || 1995 || 2014, 2019-2020 || 82,562 || 82,212 || 94,714 || 94,716 || 94,718 || 94,720 || 96,614 || 98,546 || 656,589 || Fużjoni ma’ CEPOL Pjan ta' stabbiliment awtorizzat || (18 05 02) || || || || 457 || 448 || 443 || 439 || 432 || 427 || 427 || 427 || || Il-Kulleġġ Ewropew tal-Pulizija (CEPOL) || 18 02 05 || Bramshill || 2005 || 2014, 2017-2020 || 8 450 || 8 305 || 8 471 || 8 641 || 8 813 || 9 126 || 9 308 || 9 495 || 62 159 || Fużjoni ma’ Europol Pjan ta' stabbiliment awtorizzat || (18 05 05) || || || || 28 || 27 || 27 || 27 || 27 || 28 || 28 || 28 || || Iċ-Ċentru Ewropew għall-Monitoraġġ tad-Droga u d-Dipendenza fuq id-Droga (EMCDDA) || 18 02 06 || Liżbona || 1993 || 2014-2020 || 15,550 || 14,794 || 14,794 || 14,794 || 14,794 || 14,794 || 15,090 || 15,392 || 104,452 || Pjan ta' stabbiliment awtorizzat || (18 05 11) || || || || 84 || 82 || 80 || 79 || 77 || 76 || 76 || 76 || || L-Aġenzija Ewropea għall-ġestjoni operattiva tas-sistemi tal-informatika fuq skala kbira fil-qasam tal-libertà, is-sigurtà u l-ġustizzja (eu.LISA) || 18 02 07 || Tallinn-Strasbourg || 2011 || 2017-2020 || 41,000 || 59,380 || 83,064 || 84,727 || 84,742 || 85,700 || 87,414 || 89,163 || 574,190 || In-nefqa fuq il-bini Pjan ta' stabbiliment awtorizzat || (18 02 11) || || || || 120 || 120 || 120 || 118 || 115 || 113 || 113 || 113 || || L-Uffiċċju ta’ Appoġġ Ewropew fil-qasam tal-Ażil ( EASO) || 18 03 02 || Valletta || 2010 || 2016-2020 || 12,000 || 14,526 || 15,032 || 15,333 || 15,639 || 15,952 || 16,271 || 16,596 || 109,349 || Pjan ta' stabbiliment awtorizzat || (18 03 14) || || || || 45 || 49 || 51 || 51 || 51 || 51 || 51 || 51 || || L-Aġenzija tal-Unjoni Ewropea għad-Drittijiet Fundamentali (FRA) || 33 02 06 || Vjenna || 2007 || 2014-2020 || 21, 246 || 21,229 || 21,229 || 21,229 || 21,229 || 21,654 || 22,088 || 22,530 || 151,188 || Pjan ta’ stabbiliment awtorizzat || (33 02 03) || || || || 78 || 75 || 73 || 72 || 70 || 70 || 70 || 70 || || L-Istitut Ewropew għall-Ugwaljanza bejn is-Sessi (EIGE) || 33 02 07 || Vilnius || 2006 || 2014-2020 || 7,478 || 7,340 || 7,628 || 7,628 || 7,628 || 7,781 || 7,937 || 8,096 || 54,038 || Pjan ta’ stabbiliment awtorizzat || (33 06 03) || || || || 30 || 29 || 28 || 27 || 26 || 26 || 26 || 26 || || L-Unità għall-Kooperazzjoni Ġudizzjarja tal-Unjoni Ewropea (EUROJUST) || 33 03 04 || L-Aja || 2002 || 2014-2020 || 32,359 || 32,450 || 43,350 || 39,700 || 32,450 || 32,450 || 33,099 || 33,761 || 247,260 || In-nefqa fuq il-bini Pjan ta’ stabbiliment awtorizzat || (33 03 02) || || || || 213 || 209 || 205 || 200 || 195 || 191 || 191 || 191 || Total tal-aġenziji deċentralizzati ta' intestatura 3 || || || || || 471,661 || 494,825 || 548,507 || 550,455 || 545,415 || 547,724 || 558,680 || 569,854 || 3 815, 460 || Pjan ta’ stabbiliment awtorizzat || || || || || 2 368 || 2 328 || 2 304 || 2 277 || 2 237 || 2 214 || 2 214 || 2 214 || || Ħarsa Ġenerali 2014-2020: Aġenziji deċentralizzati taħt l-Intestatura 4 - Ewropea Globali (f’miljuni ta’ EUR) Isem tal-aġenzija deċentralizzata || Linja tal-baġit || Lokalità || Sena ta' ħolqien || Snin b'ritmu normali fil-perjodu 2014-2020 || Kontribuzzjoni totali mill-UE/pjan ta’ stabbiliment awtorizzat || Kontribuzzjoni totali mill-UE 2014-2020 || Tagħrif ieħor 2013 || 2014 || 2015 || 2016 || 2017 || 2018 || 2019 || 2020 Il-Fondazzjoni Ewropea għat-Taħriġ (ETF) || 15 02 12 || Turin || 1990 || 2014-2020 || 20,144 || 20,144 || 20,144 || 20,144 || 20,144 || 20,144 || 20,546 || 20,957 || 142,222 || Pjan ta' stabbiliment awtorizzat || (15 02 27) || || || || 96 || 94 || 92 || 90 || 88 || 86 || 86 || 86 || Total aġenziji deċentralizzati ta' intestatura 4 || || || || || 20,144 || 20,144 || 20,144 || 20,144 || 20,144 || 20,144 || 20,546 || 20,957 || 142,222 || Pjan ta' stabbiliment awtorizzat || || || || || 96 || 94 || 92 || 90 || 88 || 86 || 86 || 86 || || Ħarsa Ġenerali 2014-2020: Aġenzija deċentralizzata taħt l-Intestatura 5 - Amministrazzjoni (f’miljuni ta’ EUR) Isem tal-aġenzija deċentralizzata || Linja tal-baġit || Lokalità || Sena ta' ħolqien || Snin b'ritmu normali fil-perjodu 2014-2020 || Kontribuzzjoni totali mill-UE/pjan ta’ stabbiliment awtorizzat || Kontribuzzjoni totali mill-UE 2014-2020 || Tagħrif ieħor 2013 || 2014 || 2015 || 2016 || 2017 || 2018 || 2019 || 2020 Iċ-Ċentru tat-Traduzzjoni għall-korpi tal-Unjoni Ewropea || 31 01 10 || Il-Lussemburgu || 1994 || 2014-2020 || || || || || || || || || || Awtofinanzjament Pjan ta' stabbiliment awtorizzat || (31 01 09) || || || || 206 || 203 || 200 || 197 || 195 || 193 || 193 || 193 || Total aġenziji deċentralizzati ta' intestatura 5 || || || || || || || || || || || || || || Pjan ta' stabbiliment awtorizzat || || || || || 206 || 203 || 200 || 197 || 195 || 193 || 193 || 193 || || Ħarsa Ġenerali 2014-2020: Aġenziji deċentralizzati awtoffinanzjati (f’miljuni ta’ EUR) Isem tal-aġenzija deċentralizzata || Linja tal-baġit || Lokalità || Sena ta' ħolqien || Snin b'ritmu normali fil-perjodu 2014-2020 || Kontribuzzjoni totali mill-UE/pjan ta’ stabbiliment awtorizzat || Kontribuzzjoni totali mill-UE 2014-2020 || Tagħrif ieħor 2013 || 2014 || 2015 || 2016 || 2017 || 2018 || 2019 || 2020 L-Uffiċċju għall-Armonizzazzjoni fis-Suq Intern (OHIM) || || Alicante || 1993 || 2014-2020 || || || || || || || || || || Awtofinanzjament Pjan ta' stabbiliment awtorizzat || || || || || 861 || 844 || 827 || 810 || 792 || 775 || 775 || 774 || L-Uffiċju Komunitarju dwar il-Varjetajiet tal-Pjanti (CPVO) || || Angers || 1994 || 2014-2020 || || || || || || || || || || Awtofinanzjament Pjan ta' stabbiliment awtorizzat || || || || || 48 || 47 || 46 || 45 || 44 || 43 || 43 || 43 || Total ta' aġenziji deċentralizzati awtoffinanzjati || || || || || || || || || || || || || || Pjan ta' stabbiliment awtorizzat || || || || || 909 || 891 || 873 || 855 || 836 || 818 || 818 || 817 || || Ħarsa Ġenerali 2014-2020: Total tal-aġenziji deċentralizzati (f’miljuni ta’ EUR) Isem tal-aġenzija deċentralizzata || Linja tal-baġit || Lokalità || Sena ta' ħolqien || Snin b'ritmu normali fil-perjodu 2014-2020 || Kontribuzzjoni totali mill-UE/pjan ta’ stabbiliment awtorizzat || Kontribuzzjoni totali mill-UE 2014-2020 || Tagħrif ieħor 2013 || 2014 || 2015 || 2016 || 2017 || 2018 || 2019 || 2020 Total tal-aġenziji deċentralizzati || || || || || 775,426 || 804,801 || 937,218 || 951,293 || 946,760 || 906,204 || 963,821 || 982,085 || 6 492,184 || Pjan ta' stabbiliment awtorizzat || || || || || 6 050 || 5 996 || 5 939 || 5 885 || 5 822 || 5 796 || 5 803 || 5 804 || || Anness II Aġenzija || Kalkoli tal-għadd ta’ karigi fl-2020 Għadd ta’ karigi fl-2013 (1) || Tnaqqis ta’ 5 % tal-persunal (2) || 1% imposta annwali għall-grupp ta' ridistribuzzjoni (3) || Allokazzjoni mill-grupp (4) || L-evoluzzjoni totali 2014-2020 (5 = 4 - 2 - 3) || Għadd ta’ karigi fl-2020 (6 = 1 + 5) ECHA — L-attivitajiet kimiċi || 451 || - 18,0 || - 29,0 || - || - 47 || 404 GSA || 77 || - 1,0 || - 4,0 || + 48 || + 43 || 120 EUROFOUND || 101 || - 5,0 || - 5,0 || - || - 10 || 91 UE-OSHA || 44 || - 2,0 || - 2,0 || - || - 4 || 40 EASA || 692 || - 34,5 || - 34,5 || + 16 || - 53 || 639 EMSA || 213 || - 8,5 || - 11,5 || + 2 || - 18 || 195 ERA || 143 || - 6,0 || - 7,0 || + 18 || + 5 || 148 ENISA || 47 || - 2,5 || - 2,5 || + 5 || - || 47 BEREC - Office || 16 || - 1,0 || - 1,0 || - || - 2 || 14 EBA || 93 || - 4,5 || - 5,5 || + 62 || + 52 || 145 EIOPA || 80 || - 4,0 || - 4,0 || + 40 || + 32 || 112 ESMA || 121 || - 6,0 || - 6,0 || + 54 || + 42 || 163 CEDEFOP || 100 || - 4,0 || - 5,0 || - || - 9 || 91 ACER || 49 || - 2,5 || - 2,5 || + 8 || + 3 || 52 ECHA – Attivitajiet ta' bijoċidi || 47 || - 2,5 || - 2,5 || + 12 || + 7 || 54 ECHA – attivitajiet PIC || 5 || - || - || + 2 || + 2 || 7 EEA || 138 || - 7,0 || - 7,0 || - || - 14 || 124 EFCA || 54 || - 2,5 || - 3,5 || - || - 6 || 48 ECDC || 198 || - 8,0 || - 10,0 || - || - 18 || 180 EFSA || 351 || - 13,5 || - 18,5 || - || - 32 || 319 EMA || 611 || - 30,5 || - 30,5 || + 38 || - 23 || 588 FRONTEX || 153 || - 7,5 || - 8,5 || + 8 || - 8 || 145 EUROPOL || 457 || - 23,0 || - 22,0 || + 15 || - 30 || 427 CEPOL || 28 || - 1,5 || - 1,5 || + 3 || - || 28 EMCDDA || 84 || - 4,0 || - 4,0 || - || - 8 || 76 eu.LISA || 120 || - 6,0 || - 6,0 || + 5 || - 7 || 113 EASO || 45 || - 2,0 || - 2,0 || + 10 || + 6 || 51 FRA || 78 || - 4,0 || - 4,0 || - || - 8 || 70 EIGE || 30 || - 1,5 || - 2,5 || - || - 4 || 26 EUROJUST || 213 || - 10,5 || - 11,5 || - || - 22 || 191 ETF || 96 || - 5,0 || - 5,0 || - || - 10 || 86 CdT || 206 || - 1,5 || - 11,5 || - || - 13 || 193 OHIM || 861 || - 43,5 || - 43,5 || - || - 87 || 774 CPVO || 48 || - 2,5 || - 2,5 || - || - 5 || 43 Total || 6 050 || - 276 || - 316 || + 346 || - 246 || 5 804 Karigi mnaqqsa qabel l-2014 || || - 27 || || || || Tnaqqis ta’ 5 % tal-persunal totali || || - 303 || || || || Karigi ttrasferiti mill-Kummissjoni || || || 30 || || || Karigi totali disponibbli fil-grupp || || || 346 || || || [1] COM(2008) 135, 11.3.2008. [2] Il-punt [23] tal-abbozz tal-Ftehim Interistituzzjonali. [3] Inkluż abbozz tal-baġit emendatorju Nru 4/2013. [4] COM(2013) 450, 28,6.2013. [5] ECHA — l-attivitajiet kimiċi, l-EMSA, l-ERA, l-ECDC, l-EFSA u CdT. [6] Inkluż iż-żewġ aġenziji, l-OHIM u s-CVPO, li l-pjan ta’ stabbiliment tagħhom mhuwiex inkluż fil-baġit tal-UE. [7] L-għadd limitat tal-ħtiġijiet li għad baqa’ għal postijiet addizzjonali wara l-2018 se jiġu koperti permezz ta’ trasferiment ta’ karigi mill-Kummissjoni lill-GSA, kif stipulat fid-dikjarazzjoni leġiżlattiva finanzjarja (COM(2013) 40), kif ukoll permezz tal-allokazzjoni ta’ post wieħed finali fl-2020 biex jiġu koperti l-ħtiġijiet għal attivitajiet dwar il-bijoċidi tal-ECHA. [8] L-iskejjel Ewropej tat-Tip II huma skejjel nazzjonali li joffru kurrikulu ekwivalenti għall-iskejjel Ewropej. [9] ECHA, EASA, ENISA, EEA, ECDC, EFSA, CEPOL, EUROPOL, EUROJUST u eu.LISA. [10] ĠU L 298, 26.10.2012. [11] Li minnhom tnaqqis ta’ 12-il kariga diġà nkisbu fil-Baġit 2013. [12] Li minnhom tnaqqis ta’ sitt karigi diġà nkisbu fil-Baġit 2013. [13] Li minnhom tnaqqis ta’ disa' karigi diġà nkisbu fil-Baġit 2013. [14] B’kont meħud li 27 kariga diġà tnaqqsu qabel dan l-eżerċizzju, it-tnaqqis li għandu jiġi applikat għal 6 050 kariga huwa 303-27 = 276 kariga. B’kont meħud tat-30 kariga ttrasferiti mill-Kummissjoni, in-numru finali ta’ karigi jammonta għal 5 804 kariga. [15] Matul din il-Komunikazzjoni, l-Istitut Ewropew għall-Ugwaljanza bejn is-Sessi (EIGE) huwa inkluż taħt l-Intestatura 3. [16] COM(2013) 520, 10.7.2013. [17] ĠU C 139, 14.6.2006. L-istess dispożizzjonijiet huma inklużi fil-punt [25] tal-abbozz tal-Ftehim Interistituzzjonali dwar id-dixxiplina baġitarja, il-kooperazzjoni fi kwistjonijiet baġitarji u dwar ġestjoni finanzjarja b’saħħitha għall-perjodu 2014-2020, li fuqhom intlaħaq ftehim politiku.